ועדת הכספים, כנסת 20, פרוטוקול מספר 589, 2016-12-22 14:30

משה גפני: שלום רב, אני מתכבד לפתוח את הישיבה.

משה גפני: על סדר-היום: שינויים בתקציב לשנת 2016.

משה גפני: פנייה מס' 186-177

<טמיר כהן: עמ' 8.

<טמיר כהן: משרד החינוך.

<טמיר כהן: פנייה 177 עד 186.

<טמיר כהן: בבקשה.

<שאול קירשנבאום: שאול קירשנבאום, משרד האוצר.

<שאול קירשנבאום: הפנייה נועדה להעברת סך של 134 מיליון ₪ למשרד החינוך לנושאים הבאים: 81.

<שאול קירשנבאום: 769 עבור יישום תוכנית עבודה של מטה ישראל דיגיטלית במשרד החינוך, 52 מיליון ממשרדי הממשלה השונים בעקבות תוכניות משותפות של המשרדים; בין היתר, 9,984 מיליוני ₪ למשרד להגנת הסביבה עבור חינוך סביבתי, מהקרן לניקיון.

<שאול קירשנבאום: 7,000 אלפי ₪ ממשרד התיירות ולפיתוח אכסניות נוער.

<שאול קירשנבאום: 5,000 אלפי ₪ ממשרד המדע והמוזיאונים לתחום המדעים ועבור מרכזי מצוינות שמפעילה החברה למתנ"סים.

<שאול קירשנבאום: 147 אלפי ₪ ממשרד האנרגיה עבור קורסים בחינוך לשימוש מושכל באנרגיה.

<שאול קירשנבאום: 3.7 מיליון ₪ ממשרד החקלאות עבור פעילות וניהול מתנ"סים וחוגי מדעים ורובוטיקה.

<שאול קירשנבאום: 6,800 אלפי ₪ מהמשרד לשוויון חברתי עבור מספר נושאים.

<שאול קירשנבאום: 4.5 מיליון ₪ ממשרד העבודה והרווחה עבור תוכנית היל"ה – תוכנית לנוער נושר.

<שאול קירשנבאום: 13.3 מיליון ₪ ממשרד הבריאות עבור סייעות רפואיות ותוכנית למניעת אובדנות, ו-2 מיליון ממשרד הבינוי עבור תוכנית "הרועה העברי" לאגף קידום נוער.

<שאול קירשנבאום: בנוסף, הפנייה נועדה ליישום החלטת הממשלה 922 לפעילות הממשלה לפיתוח כלכלי באוכלוסיית המיעוטים.

<שאול קירשנבאום: בין היתר, הפנייה נועדה לביצוע של כל פעילות החינוך הבלתי-פורמלי בהחלטה, וכן פעילות הכשרת עובדי הוראה.

<שאול קירשנבאום: בנוסף, יישום החלטת ממשלה- - -

משה גפני: פנייה גדולה.

קריאה: מדובר בהעברות משרדי ממשלה אחרים.

משה גפני: אוקיי.

<שאול קירשנבאום: דבר אחרון – 1.5 מיליון ₪ עבור יישום החלטת ממשלה מס' 1652, שעניינה תוכנית לסיוע מיוחדת לקריית ארבע ולישוב היהודי בחברון.

משה גפני: לא להפריע, רבותיי.

משה גפני: אין לנו כל הזמן שבעולם.

משה גפני: אני רוצה לעשות את זה קצר.

משה גפני: תודה רבה.

משה גפני: שאלות?

משה גפני: בבקשה.

סתיו שפיר: איפה אחמד טיבי?

סתיו שפיר: יכול להיות שירצה לשמוע את השאלה הזאת.

משה גפני: האמת היא שלא כתוב בתקנון שכשאת שואלת, אחמד טיבי צריך להיות.

משה גפני: אבל אם אפשר לומר לאחמד טיבי שסתיו רוצה שהוא ישמע אותה.

סתיו שפיר: אתה נציג האוצר?

<שאול קירשנבאום: כן.

סתיו שפיר: יש פה נציגים של משרד החינוך?

סתיו שפיר: יש לי מספר שאלות.

משה גפני: אם אפשר בקצרה.

משה גפני: בבקשה.

סתיו שפיר: אנחנו קיימנו ישיבה על תוכנית 922, התוכנית שהיתה אמורה להעביר 15 מיליארד שקלים בהחלטת ממשלה למגזר הערבי על פני כמה שנים.

סתיו שפיר: בישיבה ישבו נציגים של משרד החינוך - יובל ותמי מהחינוך הלא פורמלי.

סתיו שפיר: היו אמורים להעביר אליהם 130 מיליון שקלים לחינוך לא פורמלי.

סתיו שפיר: הם לא קיבלו את זה לאורך כל השנה.

סתיו שפיר: הם אמרו לנו שמחכים לפנייה תקציבית, ואז הם ראו שבאותה פנייה תקציבית יש כריכה בין העברה של תוכנית 922 למגזר הערבי לבין החלטת ממשלה אחרת לסיוע מיוחד לקריית ארבע ולישוב היהודי בחברון.

סתיו שפיר: שניהם באותה העברה תקציבית, ללא הפרדה, באופן שמחייב את הח"כים להצביע על שני עניינים שונים לחלוטין פה.

משה גפני: באיזה פנייה זה?

משה גפני: זה על סדר-היום?

סתיו שפיר: עכשיו אנחנו מדברים על זה.

משה גפני: אני מאמין לך.

סתיו שפיר: יצוין גם שמשרד החינוך אמר לנו בוועדה לפרוטוקול, שהם לא יכלו להוציא לפועל בינתיים את הפעילות הלא פורמלית.

משה גפני: יש פה קריית ארבע?

<שאול קירשנבאום: יש פה מיליון וחצי לקריית ארבע.

מיקי לוי: אני רוצה להפנות את תשומת לבנו של אדוני.

מיקי לוי: אמרנו את זה בעבר – כורכים דבר שאינו במינו.

מיקי לוי: שלוש פעמים אותם אירועים.

מיקי לוי: זה לא בסדר.

סתיו שפיר: אני רוצה להוסיף, שאמר משרד החינוך בוועדה: לא יכולנו להשתמש בתקציב לפעילות לא פורמלית בחינוך במגזר הערבי כי לא העבירו לנו את הכסף בבסיס התקציב, אלא כל השנה אנחנו מחכים להעברה.

סתיו שפיר: היה ראוי שהכסף הזה – גם אמר את זה הנציג - שיהיה בתוך הבסיס- - -

משה גפני: בסדר, תני לי לומר משהו.

משה גפני: שאול, ביקשנו ואני חוזר ומבקש – זה לא הנושא של הכריכה של הנוהל.

משה גפני: נכון שזה לא הנושא הזה, כי זה משרד החינוך, אבל אנחנו מבקשים, וביקשנו כמה פעמים, והיה פעם שהחזרנו את הפנייה והפרדתם.

משה גפני: יש אנשים חברים בוועדה, שרוצים להצביע בעד קריית ארבע, ויש כאלה שלא רוצים להצביע בעד קריית ארבע, ורוצים להצביע בעד המגזר הערבי.

משה גפני: יש כאלה שרוצים להצביע נגד המגזר הערבי, ורוצים להצביע בעד קריית ארבע.

משה גפני: אי-אפשר להכריח את חברי הוועדה להצביע על דברים שזה לא מאפשר להם את הבחירה.

משה גפני: אצביע על זה היום.

בצלאל סמוטריץ': מי קובע?

בצלאל סמוטריץ': אולי נפריד גם- - -

משה גפני: בצלאל, יש דברים שברור שצריך להפריד, והפרידו.

משה גפני: משכו חזרה.

משה גפני: הצביעו בסוף על שניהם.

משה גפני: שניהם אושרו, אבל משכו את זה.

משה גפני: מה עוד?

משה גפני: בבקשה.

רועי פולקמן: כיוון שאני עוסק בתוכנית הזאת כבר שנה - בניגוד לחברת הכנסת שפיר, כל מה שנאמר- - -

סתיו שפיר: אל תגיד.

סתיו שפיר: גם אני עוסקת בזה.

רועי פולקמן: כל מה שנאמר על התוכנית של 130 לחינוך הבלתי-פורמלי על-ידי סתיו שפיר, אינו נכון.

סתיו שפיר: זה נאמר על-ידי משרד החינוך.

סתיו שפיר: זה בפרוטוקול של הוועדה.

סתיו שפיר: אז בבקשה אל תגיד דברים כאלה, ותחזור בך.

סתיו שפיר: גם אני עוסקת בתוכנית הזאת.

רועי פולקמן: אני ליוויתי את תהליך כתיבת התוכנית מול משרד החינוך.

רועי פולקמן: הסיבה שהכסף לא מומש - שהיתה מחלוקת על הקריטריונים.

רועי פולקמן: חבר הכנסת טיבי היה מעורב בזה.

רועי פולקמן: זה סוכם רק לפני כחודשיים, מודל הקריטריונים.

רועי פולקמן: היה ויכוח, האם להעביר את הכסף לרשויות או לקבוע קריטריון דרך המשרד.

רועי פולקמן: היתה שם בעיה באמת כדי להבטיח תפוקות, ולכן התוכנית לא יצאה לפועל.

רועי פולקמן: היא התה אמורה להתחיל אגב בספטמבר – אני מדבר על העיכובים – היא היתה אמורה להתחיל בסך הכול בתחילת שנת הלימודים הנוכחית.

רועי פולקמן: ומשפט אחרון – כל הדיבור שלך, סתיו, על גישת בסיס התקציב – למה – כי כל הפניות האלה, שזה בתוך תקנה, התקנה התקציבית - בשפה שאתה מתייחסת אליה – שנקראת חינוך בלתי-פורמלי, בתוכנית העבודה- - -

משה גפני: רועי, בקצרה.

משה גפני: זו ישיבה של העברות.

רועי פולקמן: לכן לא צריכה להיות ואין ולא תהיה תקנה ייעודית.

רועי פולקמן: יש בתוך תוכנית העבודה, שנקראת חינוך בלתי-פורמלי, באגף הרלוונטי במשרד החינוך, יש תוכנית עבודה שמדברת על חינוך בלתי-פורמלי.

סתיו שפיר: אני מציעה שתקרא את כל הפרוטוקול של ישיבה שנמשכה שעתיים וחצי על התוכנית 922, ובה אמרו המשרדים: הגופים לא יכלו להשתמש בכסף.

סתיו שפיר: אנחנו לא מקבלים אותם.

רועי פולקמן: זה מסיבות מקצועיות – לא מסיבות טכניות.

רועי פולקמן: את לא מדייקת בעובדות.

סתיו שפיר: הם לא מעבירים את המידע מראש.

סתיו שפיר: גם אתה רוצה לדחות את הנוהל.

משה גפני: פה יש העברת מידע מוחלטת.

סתיו שפיר: לא מספיק מידע.

סתיו שפיר: עובדה.

משה גפני: בבקשה.

משה גפני: בצלאל רוצה להעיר הערה.

בצלאל סמוטריץ': זה ילווה אותנו בכל ההעברות בימים האלה - מה המשמעות של העברה תקציבית עכשיו?

בצלאל סמוטריץ': האם יצליחו לממש הכול בשבועיים?

בצלאל סמוטריץ': בשנה הבאה?

משה גפני: משה, תשובה.

משה גפני: אין שנה הבאה.

משה גפני: שנה הבאה זה משהו חדש.

משה גפני: לא יהיה.

משה גפני: משה.

<משה שגיא: אם התקציב יאושר היום, התקציב יאושר במלואו.

משה גפני: ואם הוא יאושר ביום ראשון?

<משה שגיא: אנחנו נמצאים במצוקת זמן.

משה גפני: אנחנו רוצים- - -

<משה שגיא: יש נושאים שכבר התחלנו את ההיערכות של הביצוע שלהם, למרות שקיבלו תקציב על תנאי, עד שיגיע תקציב.

משה גפני: חשוב לי לדעת.

משה גפני: אם אנחנו מאשרים ביום ראשון, עד יום ראשון בצהריים, כל ההעברות יבוצעו?

<משה שגיא: כן.

משה גפני: יבוצע.

משה גפני: חשוב לי לדעת.

משה גפני: בבקשה, בצלאל.

בצלאל סמוטריץ': אני לא שואל את זה על משרד החינוך; זה ילווה אותנו בכל ההעברות.

בצלאל סמוטריץ': התוכנית לחינוך בלתי-פורמלי, המשמעות היא שהמגזר הערבי יקבלו- - - או המשמעות היא שזה דברים שיבוצעו ולא שילמתם למורים ועכשיו רוצים לשלם להם?

בצלאל סמוטריץ': או עכשיו תחייבו ובשנה הבאה- - - איך מכניסים בשבועיים 50 מיליון שקלים?

משה גפני: בבקשה.

<שאול קירשנבאום: הפעילות במשרד החינוך היא לפי שנות לימוד.

<שאול קירשנבאום: שנת הלימוד התחילה לא מזמן.

<שאול קירשנבאום: חלק מהכסף הועבר בפנייה הקודמת, לפני מספר חודשים.

<שאול קירשנבאום: זו התוספת ל-130.

<שאול קירשנבאום: חלק כבר נמצא.

<שאול קירשנבאום: תוכניות שהתחילו מתחילת השנה כבר מתוקצבות.

<שאול קירשנבאום: כפי שחבר הכנסת פולקמן הסביר קודם, על חלק ספציפי מהתוכנית היתה אי-הסכמה.

<שאול קירשנבאום: הם היו צריכים להגיע להסכמה חודשיים.

<שאול קירשנבאום: זה תוכנית שתבוצע החל- - -

בצלאל סמוטריץ': הם עובדים מספטמבר.

<שאול קירשנבאום: בדיוק.

<משה שגיא: קול קורא כבר יצא.

משה גפני: סתיו, בבקשה.

משה גפני: בקצרה, אם אפשר.

סתיו שפיר: אז אני אקבץ את השאלות.

סתיו שפיר: קודם כל, יש פה 6 מיליון קיצוצים בתוכנית למניעת אובדנות.

סתיו שפיר: מתוך 15 מיליון שקלים שהוקצבו לתוכנית למניעת אובדנות, נוצלו רק 2.5 מיליון שקלים בשנה האחרונה בתקנה.

סתיו שפיר: זו תקנה 24-07-14-52.

סתיו שפיר: אני רוצה להבין מה הבסיס לקיצוץ הזה – האם מנענו את כל האובדנות הפוטנציאלית שיש?

סתיו שפיר: שנית, רק לגבי התוכנית הזאת, האם אותם כספים לחינוך בלתי-פורמלי עכשיו נמצאים בבסיס התקציב ל-17 ו-18?

<שאול קירשנבאום: לגבי החינוך הבלתי-פורמלי – התוכנית נסגרה רק לפני חודשיים, ולכן עדיין אין תקנות, כי התקציב נסגר כבר קודם.

<שאול קירשנבאום: התקציב לשנת 18-17 הוגש לכנסת לפני שנסגרה התוכנית עם הרשויות הערביות.

סתיו שפיר: אבל עדכנתם אותו לפני כמה ימים.

סתיו שפיר: למה לא הכנסתם את התקציב של הרשויות הערביות?

<שאול קירשנבאום: עדיין התוכנית לא סגורה סופית לרשימה הבאה.

סתיו שפיר: אמרת הרגע שבאוקטובר הגעתם כבר להסכמה.

<שאול קירשנבאום: נסגרה התוכנית לשנת ע"ו.

<שאול קירשנבאום: ע"ז – עדיין לא הוסכם סופית מה החלוקה.

אחמד טיבי: תחזור שוב על המשפט האחרון בבקשה.

סתיו שפיר: כלומר לעדכן את התקציב לדברים שהיו משמעותיים יותר לממשלה הצלחתם, לפני יומיים, אבל לעדכן את התוכנית למגזר הערבי לא הצלחתם לעדכן.

<שאול קירשנבאום: התוכנית לשנת הלימודים תשע"ח, השנה הבאה, לא סגורה באופן סופי.

<שאול קירשנבאום: תיסגר בתחילת השבוע.

סתיו שפיר: אגב, למה לא שמתם את הכסף בתקנה, כפי שאמר רועי?

<שאול קירשנבאום: התקציב הזה הולך לעשרות תקנות.

<שאול קירשנבאום: אין פה דרך לשים תקנה.

סתיו שפיר: חינוך לא פורמלי.

<שאול קירשנבאום: יש תחום פעולה שלם של בערך 200 תקנות.

סתיו שפיר: אבל גם ב-18-17 זה יתעלה בהעברות תקציביות, במקום שהם יקבלו את התקציב, ויוכלו לבנות את התקציב שלהם.

אחמד טיבי: שוב - לא יהיה בבסיס התקציב.

<שאול קירשנבאום: לגבי התוכנית למניעת אובדנות, זה תוכנית של משרד הבריאות.

<שאול קירשנבאום: מעבירים אלינו פה חלק מסוים מיישום במשרד החינוך, שעוסק- - -

סתיו שפיר: הוא לא ענה לי למה זה מקוצץ.

סתיו שפיר: למה מקצצים במניעת אובדנות?

<שאול קירשנבאום: זה משרד הבריאות ולא משרד החינוך.

משה גפני: 177 עד 186 – מי בעד אישור הפניות – ירים את ידו.

משה גפני: מי נגד?

משה גפני: מי נמנע?

משה גפני: בעד אישור הפניות – 6

משה גפני: נמנעים – אין

משה גפני: פניות מס' 195-193

משה גפני: הפניות אושרו.

משה גפני: אני חוזר לפנייה הקודמת שהיתה כבר בשבוע שעבר – לא היה נציג המשרד.

משה גפני: עמוד קודם, עמוד 4.

משה גפני: 193 עד 195.

משה גפני: בבקשה, תמיכות בענפי משק, תיירות.

<קרן שפר: קרן שפר, משרד התיירות.

<קרן שפר: בעצם במסגרת החלטת ממשלה 4060 שעניינה ביצוע פרויקט הגנת הקבע בים המלח נקבע שמפלס הבריכה מס' 5 לא יעלה על 15.1.

משה גפני: מה זה מס' 5?

<קרן שפר: האגן הדרומי של ים המלח, מה שגורם להצפה.

<קרן שפר: ואז, בעצם, אם מתקרבים לגובה המפלס, צריך להתחיל לבצע את פעולות הקציר.

<קרן שפר: כרגע, כיוון שאנחנו עדיין לא שם - יש כמובן מעקב אחרי זה, התוכנית לא יצאה לפועל.

משה גפני: אני רוצה להבהיר לחברי הוועדה, מי שלא שם לב – הפניות הללו היו בשבוע שעבר.

משה גפני: נציגת משרד התיירות לא היתה, לא נתתי לאשר את זה, ועכשיו מדברת נציגת משרד התיירות.

משה גפני: בבקשה.

משה גפני: אה, חברים ביקשו.

משה גפני: מעיר לי טמיר הערה נכונה – את היית בסדר.

משה גפני: החברים ביקשו כדי לדעת לגבי ההפחתה בקציר ים המלח.

משה גפני: לכן אני מודה לך שבאת, כי זה חשוב מאוד – אחרת אי-אפשר לאשר את זה.

<קרן שפר: כיוון שעדיין לא הגענו לגובה מפלס של 15.1 מטר, כפי שנקבע בהחלטת הממשלה, תוכנית הקציר לא יצאה לפועל, ולכן יש שם עודף מזומנים שממנה עכשיו נגרע.

מיקי רוזנטל: זה הקו שממנו צריך?

מיקי רוזנטל: לא הבנתי.

<קרן שפר: 15.1 זה גובה המפלס המקסימלי.

מיקי רוזנטל: מחכים שזה יהיה מקסימלי?

<קרן שפר: לא.

מיקי רוזנטל: למה לא מתחילים?

<קרן שפר: כי יש עדיין עוד שנתיים, ויוצא שאנחנו די אדישים, כלומר אם מפעלי ים המלח רוצים להשתמש בבריכה, יודעים שעדיין לא מתקרבים למפלס, הם יכולים לעשות בזה שימוש.

<קרן שפר: ברגע שיתקרבו לשימוש, יצטרכו להתחיל לבצע את פעולות התקציב.

<קרן שפר: אנחנו כל הזמן בבדיקה, בניטור.

מיקי רוזנטל: מי קבע את קו 15- - -

<קרן שפר: זה מופיע בהחלטת ממשלה 4060.

מיקי רוזנטל: מצד אחד, אמרו שזה הולך להציף את המלונות וכו', ורעש ומהר-מהר.

מיקי רוזנטל: היו מריבות עם כי"ל, שיממנו את הרוב, ועכשיו פתאום הכול תקוע.

מיקי רוזנטל: זה קצת מוזר.

רחל עזריה: אני מסכימה שזה מוזר.

<קרן שפר: זה מופיע בהחלטה 4060.

סתיו שפיר: חוסר הביצוע פה הוא לא שולי.

סתיו שפיר: זה על 260 מיליון שקלים.

<קרן שפר: כשבנו את התקציב, לא ידעו אם התוכנית תצא לפועל.

<קרן שפר: בינתיים היא לא יצאה לפועל.

סתיו שפיר: תקצבו אותה ב-301 מיליון, והיא כבר יורדת לפחות מ-30.

<קרן שפר: לא התחילו פעולות הקציר.

סתיו שפיר: האמת שזה לא רק ל-2016.

סתיו שפיר: 2014 זה תוקצב ב-190 מיליון.

סתיו שפיר: מתוך זה ביצעתם רק 8 מיליון.

סתיו שפיר: מ-190 זה ירד ל-8.

סתיו שפיר: 2015 - ביצעתם 10 מיליון, כלומר מתגלגלים פה עודפים של מאות-מיליוני שקלים על התוכנית הזו.

סתיו שפיר: יכול להיות שהיא בכלל רזרבה לתוכניות אחרות?

<קרן שפר: לא.

סתיו שפיר: כל שנה מאות-מיליונים לא מבוצעים בקציר ים המלח.

<קרן שפר: אני מדברת על- - -

סתיו שפיר: כל שנה מ-2013.

סתיו שפיר: ב-2013 זה תוקצב ב-190 מיליון.

סתיו שפיר: ביצעתם 3 מיליון.

סתיו שפיר: איפה כל העודפים האלה?

מיקי רוזנטל: זה מטריד אותי עוד יותר.

מיקי רוזנטל: כי"ל התחילה בקצה, ומה שאת אומרת - עכשיו אני פתאום נזכר שהיא התחילה בקצה.

<קרן שפר: זה התחיל בסכומים קטנים.

משה גפני: מה זה סכומים קטנים?

<קרן שפר: היתה רכישה של- - - יש פעולות בסיסיות – אני יכולה להעביר לך אילו פעולות כאן.

<קרן שפר: יש ביצוע, אבל ביצוע מאוד מינורי.

<קרן שפר: תוכנית של 5 מיליארד שקל.

מיקי רוזנטל: מתוך זה 90% כי"ל מממנת, והמדינה – 10%.

<קרן שפר: 80% כי"ל ו-20% המדינה.

מיקי רוזנטל: נאמר שאלה המספרים.

מיקי רוזנטל: 80% כי"ל.

מיקי רוזנטל: כי"ל התחילה לעבוד.

מיקי רוזנטל: אני לא מבין למה המדינה – מה יהיה?

<קרן שפר: נראה לי שאתה מתבלבל בין התוכנית של הגנות הקבע, שזה באמת נכון- - -

מיקי רוזנטל: לא.

מיקי רוזנטל: הגנות הקבע זה ערימות עפר.

<קרן שפר: נכון.

<קרן שפר: לא, הגנות הטבע זה- - -

מיקי רוזנטל: הקציר זה להוציא את השאריות של המלח מהים.

<קרן שפר: נכון.

מיקי רוזנטל: בזה התחילו לעסוק.

<קרן שפר: אבל הנה, היא רואה שיש ביצוע, אבל בשיעורים קטנים.

סתיו שפיר: ביצוע שולי של 4 מיליון בשנה על תקציב של 190 מיליון.

סתיו שפיר: אני חשה שיש פה משהו אחר – שהאוצר מנסה לצמצם את התקציב, אז הוא שותה כל מיני תקציבים בסעיפים שהוא יודע שלא ישתמשו בהם, במשך שנים, כדי בסוף או להחזיר אותם לקופת המדינה או להעביר אותם הלאה.

סתיו שפיר: אי-אפשר להסביר איך מ-2013 סעיף שמתוקצב בין 190 ל-300 מיליון שקל בשנה בסוף מבוצע ב-3 מיליון שקל בשנה.

דוד ביטן: איך זה יכול להיות באמת?

דוד ביטן: סכום לא הגיוני.

מיקי רוזנטל: משהו פה לא בסדר.

מיקי רוזנטל: אני גם עכשיו קורא דוח של מבקר המדינה על זה.

מיקי רוזנטל: מבקר המדינה - מתוך דוח מבקר המדינה – חושף: כי"ל עשתה הסכם העם המדינה, ואז הם שינו את המתווה, בלי הסכמה, והמשמעות היא שההשקעות בעניין הזה יידחו בהרבה שנים, אבל הנזק לים המלח יהיה נורא ואיום.

מיקי רוזנטל: אנחנו לא יכולים להסכים לזה.

משה גפני: בבקשה.

<קרן שפר: אני רק אסביר את ההיבט הזה – אם אנחנו עדיין רחוקים מרחק של שנתיים-שלוש מגובה המפלס, איזה נזק אמור להיגרם?

<קרן שפר: עוקבים אחרי זה.

משה גפני: מי השר המופקד?

רחל עזריה: הגדרתם קו טנטטיבי.

<קרן שפר: שר התיירות.

משה גפני: אני אבקש בתוך שבוע פירוט מהשר, שייתן לוועדה.

משה גפני: אני אמליץ לאשר את ההעברה הזאת, כאשר במקביל בתוך שבוע אנחנו מבקשים פירוט לוועדת הכספים מהשר על כל התוכנית הזאת.

משה גפני: האם באמת מחכים – פירוט ממש.

מיקי רוזנטל: למה מתעכבים ומה המשמעויות.

משה גפני: בלי זה לא נוכל להמשיך.

משה גפני: לא אעכב את זה עכשיו.

משה גפני: אמליץ לחברים להצביע בעד, מותנה ובמקביל לפירוט השר שייתן לוועדה בתוך שבוע על כל התוכנית הזאת.

משה גפני: מה כי"ל עשתה, מה אחרים עשו, מה לפי התוכנית של החלטת הממשלה צריך לעשות עם העניין הזה.

משה גפני: שנדע פירוט מלא, כדי שלא נתבלבל עם העניין.

סתיו שפיר: גפני, אני רוצה להוסיף בקשה: שיעבירו לנו את כל היעדים שאליהם הכסף עובר.

משה גפני: אמרתי.

משה גפני: שהשר יעביר את כל הפירוט.

סתיו שפיר: לא רק פירוט של התוכנית.

סתיו שפיר: הכסף הזה לאורך השנים עבר ליעדים אחרים מהתקנה הזאת.

סתיו שפיר: לאילו יעדים הוא הועבר?

משה גפני: אני מבקש פירוט של מה שביקשתי.

משה גפני: מס' פנייה לוועדה 193 עד 195.

משה גפני: מי בעד אישור הפניות - ירים את ידו.

משה גפני: מי נגד?

משה גפני: בעד אישור הפניות – 6

משה גפני: נמנעים – אין פניות 195-193 אושרו.

משה גפני: הפניות אושרו.

משה גפני: 6 בעד, 5 נגד.

סתיו שפיר: רביזיה על זה.

משה גפני: בעוד חצי שעה רביזיה.

מיקי רוזנטל: אדוני, זה ממש מטריד.

מיקי רוזנטל: כבר העברנו, אז אין לנו שום שוט עליהם.

משה גפני: יש לנו שוט ועוד איך.

משה גפני: הם לא באים לפה יותר?

משה גפני: אני מכיר את השר.

משה גפני: הוא יביא את הפירוט.

משה גפני: הוא יגיד את האמת.

משה גפני: אחרי זה כבר לא נוכל לאשר.

סתיו שפיר: תספור אצבעות, בבקשה.

סתיו שפיר: לא ספרתם נכון.

משה גפני: סתיו, את לא סופרת פה אצבעות.

משה גפני: יש מזכיר לוועדה, הוא סופר.

משה גפני: לא לנהל את הוויכוח הזה.

משה גפני: באמת.

משה גפני: תנהלו את הוועדה, יודעים מה?

משה גפני: תנסה אתה, נראה איך אתה משתלט.

סתיו שפיר: היתה פה טעות בספירה.

משה גפני: סתיו, אני לא מרשה לך לדבר.

סתיו שפיר: מה זאת אומרת, אתה לא מרשה לי לדבר?

סתיו שפיר: אני אדבר כמה שאני רוצה.

משה גפני: אני קורא לך לסדר פעם ראשונה.

משה גפני: לא תעשי לי את זה כל הזמן.

סתיו שפיר: אני קוראת לך לעשות הצבעה מחדש, ולספור את האצבעות.

סתיו שפיר: טעיתם.

משה גפני: אז תקראי.

משה גפני: אני הפוסק האחרון בוועדה.

משה גפני: פניות מס' 211-207 207 עד 211.

משה גפני: עמ' 39.

משה גפני: משרד הפנים.

<יוסי עדס: יוסי עדס, רפרנט פנים, אגף תקציבים.

<יוסי עדס: הפנייה נועדה לתקצוב הסעיף של משרד הפנים במשרד הראשי.

<יוסי עדס: יש פה מספר נושאים: הראשון, 15.6 מיליון ₪ עבור הוצאות שכר עם פעולות המשרד לאור להוצאות לפועל ובהתאם להחלטות ממשלה שהתקבלו לאחר אישור התקציב.

<יוסי עדס: יש פה 14 תקני כוח אדם ל-36 חודשי עבודה לארבעה סטודנטים.

<יוסי עדס: אלה תקנים שבעיקרון גובשו בעת אישור התקציב, אבל סוכם עליהם והיו מותנים באבני דרך שונים, ולאור הסדר פרישה במשרד.

<יוסי עדס: תקצוב של 5 מיליון ₪ בהרשאה להתחייב עבור אגף לעדות לא יהודיות.

<יוסי עדס: סך הכול 9.5 מיליון.

<יוסי עדס: אחד זה עבור בתי עלמין ואחד זה עבור מבני דת לדתות לא יהודיות.

<יוסי עדס: תקצוב מימון בחירות ברשויות בסך של מיליון ו-800 ₪ בהתאם לביצוע בפועל בבחירות לרשויות המקומיות.

<יוסי עדס: העברת תקציב ממינהל התכנון במסגרת של כ-15.8 מיליון ₪ ממינהל התכנון חזרה למשרד הפנים במסגרת ההסדרה של הפרדת מינהל התכנון ומשרד הפנים וכל ההתחשבנויות שנוצרו במהלך השנה.

<יוסי עדס: 3.5 מיליון ₪ עבור מבני דת בישובים הבדואים בצפון בהתאם להחלטת ממשלה מ-2016, ומיליון ו-400 ₪ עבור דרוזים ברמת הגולן, בהתאם להחלטת ממשלה.

<יוסי עדס: ככל שיש שאלות על פרטים יותר מפורטים- - -

משה גפני: יש שאלות?

משה גפני: בבקשה.

סתיו שפיר: אתם אומרים פה 42 מיליון שקלים ו-697,000 שקלים.

סתיו שפיר: בטבלאות הסכומים הם 5 מיליון שקלים יותר גבוהים.

סתיו שפיר: שנית, יש פה החלטות ממשלה, למשל, לטובת הישובים הדרוזיים, שהיא החלטת ממשלה מ-2013.

סתיו שפיר: למה מאז 2013 לא הצלחתם לשים אותה בבסיס התקציב?

<יוסי עדס: שאלה שנשאלה בעבר, והתשובה – שההחלטה היתה שהנושא יתוקצב במשרד ראש הממשלה, וממנו יועבר, במסגרת תקציבית שמבוצעת בעצם, מתוקצבת בהתאם לביצוע בפועל במשרדים.

סתיו שפיר: אז מאז 2013 היה בה ביצוע?

<יוסי עדס: כל שנה בודקים את הביצוע, ומתקצבים את זה בהתאם לביצוע.

משה גפני: בבקשה.

איתן ברושי: אני מבקש לתמוך בבקשה.

איתן ברושי: אני בקשר עם המגזר הבדואי וגם בקשר הדוק עם ראש רשות במגדל שמס והדרוזים בגולן.

איתן ברושי: הקואליציה אחראית גם על הדרוזים בגולן וגם על הבדואים בצפון.

איתן ברושי: אני בא משם.

איתן ברושי: הדרוזים בגולן חושבים שהם מקבלים פחות לעומת הדרוזים האחרים, והבדואים בצפון מחכים להחלטות האלה.

איתן ברושי: השאלה, למה לא עשו בעבר, היא חשובה, אבל לא כזאת שתעצור, ואני מבקש להעביר את הסכומים האלה.

איתן ברושי: הם מאוד נחוצים במגזר ברחבי הצפון, ואני ודאי מכיר היטב.

איתן ברושי: לכן אני מבקש להעביר את הסכומים האלה.

סתיו שפיר: ועל הסכומים – ספרתם את הסכומים בטבלאות שהגשתם לוועדה?

<יוסי עדס: לא הצלחתי להבין מה הבעיה.

איתן ברושי: יבדקו אחר כך שוב.

איתן ברושי: יבדקו את זה.

משה גפני: מי בעד אישור הפניות – ירים את ידו.

משה גפני: בעד אישור הפניות – רוב

משה גפני: פנייה מס' 233

משה גפני: הפניות אושרו.

משה גפני: עמ' 51, 233.

משה גפני: אני מבקש לתקן את מה שאמרתי בתחילת הישיבה.

משה גפני: שגית הערה לי שלא היא הציעה את ההצעה הזאת; אני הצעתי אותה, והיא הסכימה, על השינוי הנוהל.

מיקי רוזנטל: המספרים אכן לא מתחברים פה.

מיקי רוזנטל: סתיו צודקת.

מיקי רוזנטל: אני מבקש שיעברו לוועדה הסבר למה שהצבענו, משרד הפנים.

מיקי רוזנטל: האם זה טעות סופר?

<יוסי עדס: הטבלה סוחבת אוטומטית, אז אני לא יודע לומר.

סתיו שפיר: תפתח מחשבון ותחשב.

משה גפני: אני מבקש להקפיד על הדברים האלה.

סתיו שפיר: יש פה פער של 5 מיליון שקלים.

סתיו שפיר: זה מראה כמה חשוב שהח"כים יקבלו את המידע מראש, כדי שנראה את הסכומים האלה.

משה גפני: אני לא חולק על העניין הזה.

משה גפני: עמ' 51.

משה גפני: פנייה 233.

<ג'ו מי טל: ג'ו מי טל, מתאם פעולות הממשלה בשטחים.

<ג'ו מי טל: הפנייה הזו נועדה לבצע שינויים פנימיים בין תקנות, ותוספת של תקציב בהוצאה המותנית בהכנסה.

סתיו שפיר: לאן?

<ג'ו מי טל: מיליון שקל לתקציב ארכיאולוגיה, ומיליון ו-200 לתקציב הוצאות פיקוח.

בצלאל סמוטריץ': פה כתוב רק מיליון ו-200.

<ג'ו מי טל: ומיליון לארכיאולוגיה.

בצלאל סמוטריץ': לא, זה לא נמצא.

סתיו שפיר: איפה נתקבלה ההחלטה?

<ג'ו מי טל: יש את זה במכתב גם שהפניתי.

בצלאל סמוטריץ': אתם גורעים עכשיו שני תקני כוח אדם?

<ג'ו מי טל: ב-2017 שני תקני כוח אדם, אבל כוח האדם שאתה מדבר עליו הוא בכלל כתוצאה משיבוץ שני עובדים ממחסום ארז בכלל לרשות המסים.

<ג'ו מי טל: אז כן, גורעים שני כוח אדם.

אורן אסף חזן: מהמתאם לרשות המסים.

<ג'ו מי טל: הם עוברים לרשות המסים, ועזבו את תיאום פעולות הממשלה בשטחים.

בצלאל סמוטריץ': הם ימשיכו לעשות את העבודה?

<ג'ו מי טל: לא.

<ג'ו מי טל: הם פשוט עוזבים.

<ג'ו מי טל: הם שובצו במקום אחר.

משה גפני: האמת היא שגם אני, שלא מבין כלום, ככה לא אבין בכלל, גם בהמשך.

משה גפני: שכל אחד ידבר בתורו.

משה גפני: בבקשה.

<ניר אמסל: אני ניר אמסל, מאגף התקציבים.

<ניר אמסל: באתי להסביר לחבר הכנסת סמוטריץ – שני התקנים ממתאם פעולות הממשלה בשטחים הועברו כחלק מפעילות ועדת ויסות כוח אדם בנציבות, והם מועברים מפעולות הממשלה בשטחים לרשות המסים.

<ניר אמסל: לשנת 2017 ו-18 הם הועברו כבר בבסיס התקציב.

<ניר אמסל: זה חלק מהתקציב.

בצלאל סמוטריץ': עכשיו אנחנו יודעים שבועיים לפני סוף השנה.

בצלאל סמוטריץ': מה המשמעות?

<ניר אמסל: אנשים שכבר הועברו בפועל לרשות המסים.

<ניר אמסל: ההעברה שלהם היא טכנית אחרי הנושא התקציבי.

<ניר אמסל: זה מועבר עכשיו בשביל הרישום התקציבי.

בצלאל סמוטריץ': אם לא נאשר, מה המשמעות?

בצלאל סמוטריץ': שלא יקבלו משכורת?

<ניר אמסל: לא.

<ניר אמסל: אין משמעות.

<ניר אמסל: ראשית, שכר משולם לפי חוק.

<ניר אמסל: הממשלה לא תעסיק אדם אם לא תשלם לו משכורת.

<ניר אמסל: זה לא רלוונטי עכשיו אם אנחנו מתקצבים את השכר הנכון.

<ניר אמסל: זו אחריות שלנו לתקצב את השכר הנכון, ככל האפשר, אבל עדיין אתה משלם לפי חוק ולפי הסכמים קיבוציים.

<ניר אמסל: האנשים האלה מקבלים שכר, נקודה.

<ניר אמסל: הנושא של התקצוב של התקנים – לרשות המסים יש תקנים פנויים בשנת 2016.

<ניר אמסל: לכן יש להם האפשרות לקלוט אותם גם על תקנים של רשות המסים בינתיים.

<ניר אמסל: טכנית מתאם פעולות הממשלה בשטחים צריכים להעביר את התקנים בפועל גם בהעברה תקציבית.

<ניר אמסל: בינתיים הם נקלטו ברשות המסים על תקנים פנויים של רשות המסים.

בצלאל סמוטריץ': החל ממתי אנחנו מעבירים אותם?

<ניר אמסל: הם הועברו כבר בפועל.

בצלאל סמוטריץ': כשאתה מעביר תקן, אתה מעביר כסף.

בצלאל סמוטריץ': מאפריל?

בצלאל סמוטריץ': מיוני?

<ג'ו מי טל: העברנו אותם לפני כמה חודשים כבר, אבל אנחנו לא העברנו שכר, כי זה היה סיכום בין האוצר לבין- - -

<ניר אמסל: הנושא של השר תוקצב על-ידי רשות המסים, ב-2018-2017.

אורן אסף חזן: בקיצור, הם עשו את זה ורוצים אישור רטרואקטיבי.

<ניר אמסל: ממש לא.

אורן אסף חזן: בסדר.

אורן אסף חזן: אני לא אומר שזה לא בסדר.

<ניר אמסל: ממש לא אישור רטרואקטיבי.

<ניר אמסל: בשנת 2016 לרשות המסים יש שני תקנים, מתוך כ-6,000 התקנים שיש לרשות המסים, יש להם שני תקנים פנויים שהם יכולים לקלוט אותם.

<ניר אמסל: בתקציב 2018-2017 שכבר אושר, התקנים האלה כן הועברו בפועל בבסיס התקציב ממתאם פעולות הממשלה בשטחים לתקציב רשות המסים.

<ניר אמסל: לכן ההעברה הזאת היא לא בקשה רטרואקטיבית; היא יותר בקשה טכנית.

<ניר אמסל: האנשים האלה כבר נקלטו על תקנים.

אורן אסף חזן: אתה מבקש לאשר את התקן שהם העבירו לפני כמה חודשים, שבהסכמה בעל-פה רשות המסים קלטה אותם, שילמה, והם עבדו אצל המתאם.

רחל עזריה: זה היה על תנאי שאנחנו נאשר, ובינתיים לא אישרנו, ואם לא נאשר, זה לא יקרה.

רחל עזריה: אם כן נאשר, זה כן יקרה.

קריאות: - -

איתן ברושי: אתם באמת חושבים שהתפקיד שלכם - לטפל בשני תקנים?

איתן ברושי: מה, השתגעתם?

איתן ברושי: לא, יש גבול.

רחל עזריה: אנחנו יושבם בדיונים אין סופיים.

רחל עזריה: חצי שעה.

איתן ברושי: יש שם אלוף.

איתן ברושי: אתם רוצים לנהל לו שני תקנים?

איתן ברושי: אתם נורמליים?

בצלאל סמוטריץ': אנחנו רק רוצים להבין- - -

רחל עזריה: חלאס.

איתן ברושי: את כל מה שאישרנו אתמול אתה מבין?

איתן ברושי: את כל מה שקרה בעמונה אתה מבין?

בצלאל סמוטריץ': רק רציתי לשמוע - לא מספחים פה- - -

משה גפני: מס' פנייה לוועדה 233.

משה גפני: מי בעד אישור הפנייה – ירים את ידו.

משה גפני: מי נגד?

משה גפני: מי נמנע?

משה גפני: בעד אישור הפנייה – 9

משה גפני: פנייה 233 אושרה.

משה גפני: תודה רבה, הפנייה אושרה.

משה גפני: עכשיו אני מבקש את הקיצוץ הרוחבי.

משה גפני: בבקשה, עדס.

<יוסי עדס: באמת חלה טעות בפנייה.

<יוסי עדס: הועברו יותר מקורות ממה שצריך.

<יוסי עדס: הרי כל המקורות תמיד עוברים דרך הרזרבה הכללית.

מיקי לוי: מההתחלה.

מיקי לוי: לאט בבקשה.

מיקי לוי: מיליארד ו-800 מיליון שקל.

משה גפני: לא, הוא עדיין מדבר על הקודמת.

<יוסי עדס: חברת הכנסת סתיו שפיר העלתה שאלה, שיש 5 מיליון עודפים של מקורות לעומת השימושים.

<יוסי עדס: באמת חלה טעות.

<יוסי עדס: יש יותר 5 מיליון של מקורות מאשר שימושים.

<יוסי עדס: כל המקורות הרי תמיד עוברים דרך הרזרבה הכללית.

<יוסי עדס: לכן ברזרבה הכללית נשארו 5 מיליון שלא הועברו למשרד הפנים.

סתיו שפיר: כלומר עשו קיצוץ של 47 מיליון, בזמן שהעבירו רק 42 מיליון למטרה הזו.

<יוסי עדס: אלה העברות שמסתבר שלא יהיה להם שימוש עד סוף השנה.

סתיו שפיר: כן, אבל זה נקרא קיצוץ.

<יוסי עדס: הצורך במשרד הפנים היה 42 מיליון.

<יוסי עדס: נרשם 5 מיליון יותר בטעות.

<יוסי עדס: כרגע זה נשאר ברזרבה הכללית.

משה גפני: מה היינו עושים בלי סתיו שפיר?

משה גפני: שאבין.

אורן אסף חזן: הינו יכולים לישון קצת יותר טוב בלילה.

אורן אסף חזן: ..

סתיו שפיר: אני מציעה שהוועדה תקבע ייעוד ל-5 מיליון שקלים שהם קיצצו יותר, ולא העבירו לתוכנית הזאת.

משה גפני: זו טעות חשבונאית.

משה גפני: הרי זה לא שנשאר כסף.

סתיו שפיר: הועבר לרזרבה.

סתיו שפיר: זה מה שאני אומרת – שהם בכוונה מייצרים עודפים תקציביים לקצץ מהם, כדי שזה לא יעבור לשימושים חשובים.

משה גפני: אני מבקש שלהבא תקפידו שמה שיגיע פה, שיגיע מדויק, כי אם יגיע פעם נוספת- - -

סתיו שפיר: זה 5 מיליון שקלים שיכולים ללכת לאנשים שבאמת זקוקים להם; לנכים ולחולים ולניצולי שואה.

סתיו שפיר: במקום שהכסף הזה ילך ליעדים החשובים האלה, זה נתקע עכשיו ברזרבה בקופת האוצר- - - מס' פנייה 9004, 238-235, 253-232

משה גפני: הבנתי.

משה גפני: את צודקת.

משה גפני: מס' פנייה לוועדה 9004, 238-235.

משה גפני: 253-232.

משה גפני: זה חוברת נפרדת.

משה גפני: זה הפחתה רוחבית לביטחון.

משה גפני: בבקשה.

משה גפני: לא, לא הפחתה.

משה גפני: לא אמרתי כלום.

<תמיר כהן: אסביר, ברשותך.

<תמיר כהן: תמיר כהן, אגף תקציבים, משרד האוצר.

<תמיר כהן: אני מבקש להבהיר לפרוטוקול – לא מדובר פה בהפחתה רוחבית.

<תמיר כהן: פנייה שמונחת בפני חברי הוועדה נועדה להעביר סכום של כ-1.84 מיליארד שקל לתקציב משרד הביטחון – זאת בהמשך לסיכום התקציבי בין משרד האוצר למשרד הביטחון מיום 24.11.15.

משה גפני: זו לא הפחתה, אמרת?

<תמיר כהן: אסביר מייד.

<תמיר כהן: הסברים נוספים לגבי השימושים יינתנו בוועדה המשותפת.

<תמיר כהן: עד פה צד השימושים; צד המקורות, ואפחית למה זו לא הפחתה.

<תמיר כהן: מדובר בהעברה בין שינויים.

<תמיר כהן: מרבית הסכום האמור ימומן באמצעות שימוש ברזרבות לעמידה ביעד ההוצאה וברזרבות להתייקרויות, רזרבות שנקראות רזרבות לעמידה במסגרות הפיסקליות.

<תמיר כהן: מדי שנה, בהתאם להחלטת ממשלה שעוברת בעת אישור התקציב בממשלה – השנה עברה החלטה בליל אישור התקציב, 11.8.16, קובעת ששר האוצר מוסמך לקבוע שיעור מסוים של רזרבה בהתאם לגודל כל תקציב ותקציב של אחד מסעיפי תקציב הממשלה בכל משרד.

<תמיר כהן: הרזרבות הללו נועדו לממן אחד משני הדברים: או שימושים שיש בתוך המשרדים השונים, שלא היו ידועים בעת הנחת התקציב, וניתן לממן אותם בתוך המשרד.

<תמיר כהן: בנוסף, הם נועדו לממן גם מחויבויות רוחביות שלא היו ידועות בעת הנחת התקציב בכנסת.

<תמיר כהן: בפעם הזאת אנחנו מציעים לכם להעביר את התקציב, ליישם המשך פעימה נוספת, כמעט אחרונה, בהסכם אוצר-ביטחון לשנת 2016.

<תמיר כהן: שוב – ההסכם נחתם ב-24.11 - אחרי הנחת התקציב בכנסת שנה שעברה.

בצלאל סמוטריץ': זה התקציב הרב-שנתי?

<תמיר כהן: כן, אבל פרטים נוספים לגבי זה- - -

מיקי רוזנטל: אתה לא חייב למסור, אבל אנחנו גם לא חייבים להסכים.

סתיו שפיר: יש לי שאלות.

בצלאל סמוטריץ': אני חושב שהוועדה המשותפת קודם כל תתכנס, תחליט שזה נכון, תמליץ לנו לאשר.

בצלאל סמוטריץ': אנחנו לא ניכנס לפרטים.

בצלאל סמוטריץ': מה, אנחנו עכשיו נאשר בלאנקו – ואחר כך הוועדה המשותפת תדון.

משה גפני: תגיש תיקון לחוק.

בצלאל סמוטריץ': זה ממש לא תיקון לחוק.

משה גפני: זה תיקון לחוק.

משה גפני: אני לא אסכים לזה.

משה גפני: מה שהיה לי בשנה שעברה – אני לא הולך לחזור לזה.

בצלאל סמוטריץ': למה?

משה גפני: כי זה ההליך שקיים מאז קום המדינה, והלכו לשבש אותו בשנה שעברה, והתוצאה היתה רעה.

משה גפני: מה זה משנה?

משה גפני: בצלאל, אני לא רוצה להתווכח.

משה גפני: אתן לך הצעה: אני לא הולך עכשיו, בעידן הזה של סוף דצמבר, לשחק עם העניין הזה.

משה גפני: אתה רוצה – נדבר שנינו.

משה גפני: אני חולק עליך.

משה גפני: נדבר שנינו.

משה גפני: אם תשכנע אותי, נלך על זה יחד.

בצלאל סמוטריץ': רבנו עם האוצר על כל שקל; על כל 5,000 שקל לקבוצות משימתיות או 10 מיליון שקל לניצולי שואה.

בצלאל סמוטריץ': עכשיו פתאום יש פה 1.8 מיליארד ברזרבות.

משה גפני: הוא טוען - -

בצלאל סמוטריץ': מה טוען?

בצלאל סמוטריץ': זה ברזרבות.

איתן ברושי: אני רוצה להעיר הערה.

איתן ברושי: גפני, חבריי, לאחרונה נאמר, שמשרד הביטחון מתעלם מההתחייבות לשלם את חלקו בשנת שירות.

איתן ברושי: אני מכיר את זה גם מתפקידים קודמים.

איתן ברושי: הייתי גם במשרד הביטחון.

איתן ברושי: דבר לא הגיוני.

איתן ברושי: אני מציע לאשר את זה בתנאי שמשרד הביטחון, מה שהיה המנכ"ל הקודם, ישתתף במימון שנת השירות יחד עם גורמים אחרים.

איתן ברושי: שנת השירות היא מרכיב חשוב בעצמה הכוללת.

איתן ברושי: משם באים הרבה טייסים ואנשי קבע; ודא אנשים שעוסקים בחינוך.

איתן ברושי: לא ברורה לי ההתנהגות הזאת, ואני מציע לאשר את הבקשה בתנאי שמכלילים בה גם את החלק של משרד הביטחון בשנת שירות.

רחל עזריה: אני מציעה לאשר את הבקשה בתנאי שמוודאים ששיעור הנשים בתפקידים קרביים יעלה ב-10%.

איתן ברושי: אנחנו בעד זה.

בצלאל סמוטריץ': ברור לך שכך זה לא יעבור.

רחל עזריה: אני לא אוהבת את התנאי.

רחל עזריה: זאת דעתי.

משה גפני: אני מסכים אתך.

משה גפני: אתה לא יכול לעשות את זה בתנאי.

משה גפני: בשנים עברו אכן משרד האוצר- - -

איתן ברושי: ומשרד הביטחון.

איתן ברושי: יש הסכם עם משרד החינוך.

משה גפני: בסוף זה משרד האוצר.

משה גפני: נכון שזה משרד הביטחון.

משה גפני: אני מצטרף לדרישה שלך.

משה גפני: אי-אפשר להתנות את זה.

משה גפני: אבל אני מצטרף לדרישה.

משה גפני: זו דרישה נכונה.

איתן ברושי: שיהיה כתוב.

משה גפני: עשו הרבה טעויות בעניין הזה - גם עם תקנת המחנכים וגם עם זה.

משה גפני: בסדר.

משה גפני: אני אומר לפרוטוקול, שאני מבקש את הדבר הזה לתקן.

איתן ברושי: אני אדבר היום עם אודי אדם.

איתן ברושי: אומר לו שזה התנאי, בעיניי.

איתן ברושי: הבנתי את המגבלות, אבל את הדרישה.

איתן ברושי: אי-אפשר להעביר פה מיליארדים- - -

משה גפני: בצלאל, אתה בעד?

בצלאל סמוטריץ': לא.

בצלאל סמוטריץ': אני רוצה להבין יותר.

איתן ברושי: אני מקבל את הדרישה בגלל מגבלות הזמן והעמידה בלוח זמנים.

בצלאל סמוטריץ': תדחה ליום ראשון.

משה גפני: אני יכול לדחות הרבה דברים ליום ראשון.

בצלאל סמוטריץ': מה זה משנה אם זה עובר היום או זה עובר ב-1.1.18?

בצלאל סמוטריץ': הכסף קיים.

בצלאל סמוטריץ': הוא יושב בבנק, מחכה.

בצלאל סמוטריץ': יושב אצל האוצר.

בצלאל סמוטריץ': נורא מרגיז אותי שכשאנחנו- - -

משה גפני: יש מצב אבסורדי, שאתה לא נותן להעביר לביטחון, ואני דורש כן להעביר לביטחון.

רחל עזריה: אני מסכימה עם האבסורד.

בצלאל סמוטריץ': אני סומך על הקב"ה ואתה קצת פחות אולי.

רחל עזריה: אולי פשוט בצלאל בעד להגדיל את שיעור הנשים בתפקידים קרביים.

רחל עזריה: ..

משה גפני: מה אתה מעכב את זה עכשיו?

בצלאל סמוטריץ': אצביע בעד.

בצלאל סמוטריץ': תסביר, למה אני טועה?

בצלאל סמוטריץ': תסביר.

משה גפני: כי כל המערכת הזאת היום פועלת לפי הסכם שאנחנו אישרנו בשנה שעברה.

משה גפני: המציאות הזו שאם אנחנו מתחילים עכשיו לשבש את הדברים בגלל העיתויים- - -

בצלאל סמוטריץ': לא שאלתי על העיתוי.

בצלאל סמוטריץ': שאלתי איך ייתכן שכשאתה רוצה כסף לדבר נורא חשוב, אומרים לך: אין, ופתאום מוצאים 1.8 מיליארד, ופתאום יש רזרבות.

סתיו שפיר: יש 30 מיליארד שקלים שמתגלגלים בתוך הרזרבות האלה.

אורן אסף חזן: אני רק רוצה לומר לפרוטוקול משפט.

סתיו שפיר: יש פה קיצוץ של 60- - - לחיילים משוחררים.

סתיו שפיר: איך יש קיצוץ כזה?

סתיו שפיר: וגם קיצוץ בכבאות והצלה.

משה גפני: אורן חזן.

אורן אסף חזן: לפני יומיים שאלתי את החבר'ה מהאוצר – אמרתי לו: תגידו את האמת – נכון שיש לכם כסף מיותר?

אורן אסף חזן: נכון שיש רזרבות?

אורן אסף חזן: אז אולי במקום זה נוביל עוד קצת כסף לדברים חברתיים?

אורן אסף חזן: אמרו: אנחנו לא יודעים על מה אתה מדבר, עובדים עליכם.

אורן אסף חזן: אתם לא יודעים לקרוא תקציב.

אורן אסף חזן: עכשיו אנחנו מגלים שיש לא מעט רזרבות אלא מיליארדים של רזרבות.

אורן אסף חזן: אני מבקש דבר אחד – לצחוק על חברי הכנסת אולי זה משהו שהיה מקובל פה עד היום.

אורן אסף חזן: זה כבר לא מקובל וזה לא יעבור בשתיקה.

אורן אסף חזן: לנסות לקצץ ולפגוע יתר על המידה זה גם לא.

אורן אסף חזן: בהקשר הזה- - -

סתיו שפיר: הצעת לבטל את הנוהל.

סתיו שפיר: כל המשמעות שלו היתה שהאוצר יפסיק לצחוק על חברי הכנסת, והצבעת על זה עם הוועדה.

אורן אסף חזן: אני לא הצבעתי על שום דבר, אבל אני לא מתווכח אתך.

סתיו שפיר: לפני שעה.

אורן אסף חזן: לא הייתי פה לפני שעה ולא הצבעתי, וחבל שאת כל כך שבויה בקונספציה של ימין ושמאל ומאבקים במקום ל- - -

סתיו שפיר: יש פה 30 מיליארד בעודפים.

סתיו שפיר: בואו נעשה עם זה משהו.

אורן אסף חזן: בינתיים את מה שאת צעקת, אני אומר בנועם.

אורן אסף חזן: יש מי שמקשיב.

משה גפני: ביקשת לשאול בצדק, ונדמה לי שגם בצלאל שאל וגם אחרים, לגבי הקיצוץ בנושא של החיילים משוחררים.

תמיר כהן: אתייחס לכמה נושאים.

תמיר כהן: דבר ראשון, חשוב לי להבהיר: הרזרבות האלה מתוקצבות מדי שנה - לא מתוך רצון של אגף תקציבים לעשות את זה אלא מתוקף החלטת ממשלה, שהממשלה מעבירה בעת אישור התקציב בממשלה.

תמיר כהן: היא מסכימה את שר האוצר לתקצב את הרזרבות האלה, בדיוק למטרות שציינתי קודם.

אורן אסף חזן: יכול להיות שצריך לתקן את החוק.

משה גפני: זה לא חוק אלא החלטת ממשלה.

אורן אסף חזן: אז יכול להיות שאפשר לעשות חוק עוקף, שלא יאפשר לקבל- - -

מיקי לוי: צוק איתן עלה 8 מיליארד שקלים.

אורן אסף חזן: אבל לא לזה.

משה גפני: בבקשה.

תמיר כהן: כבור היו"ר, לגבי המקור שמגיע מהמשרד לחיילים משוחררים, בתיאום עם המשרד לחיילים משוחררים; יותר נכון לבקשת משרד לחיילים משוחררים, מדובר בהעברה תקציבית המשרד הזה למשרד הביטחון למען תקצוב השכלה גבוהה בפריפריה וגם הטבה בביצוע בפועל של תקציב משרד לחיילים משוחררים לשנת 2016.

תמיר כהן: הכול נעשה בתיאום בין המשרד לחיילים משוחררים למשרד הביטחון.

משה גפני: בבקשה.

סתיו שפיר: קודם כל שיבואו לפה נציגי המשרד לחיילים משוחררים, ושהם יגידו את זה.

סתיו שפיר: אשאל שאלה, ותענה על הכול.

סתיו שפיר: זה כבר קיצוץ רביעי בעניין חוק חיילים משוחררים.

סתיו שפיר: זה כבר מדי שנה – אני מסתכלת על הפירוט התקציבי שלכם, ומ-2011 כל שנה יש שם קיצוץ של כמה עשרות-מיליונים בתקציב של החיילים המשוחררים.

סתיו שפיר: ב-2014 - מ-2.14 מיליארד זה קוצץ ל-1.9, ב-2015 מ-2.17 קוצץ ל-2.

סתיו שפיר: וכל פעם אתם מסבירים לנו – לא השתמשו בזה, ולא צריך, וזה עודפים.

סתיו שפיר: אני חושבת שאתם שמים את הכסף בכוונה ברזרבה כדי להעביר אותו בסוף ליעדים אחרים, ואז בתקציב זה נראה לנו מאוד חשוב, וכולנו רוצים שהכסף יעבור לשם.

סתיו שפיר: למעשה בפועל במהלך השנה אתם מעבירים את זה לדברים אחרים לגמרי, וקשה לדעת לאיפה אתם מעבירים את זה.

סתיו שפיר: אין עודף בתקציב לחיילים משוחררים.

סתיו שפיר: אם יש כסף שנשאר בקופה, תעבירו את זה בבקשה לחיילים משוחררים, ולא לשום דבר אחר.

סתיו שפיר: הדבר השני הוא כבאות.

סתיו שפיר: גם בשירותי כבאות אתם מקצצים פה 6.5 מיליון שקלים, אחרי שלפני ארבעה ימים קיצצתם עוד 4 מיליון שקלים בשירותי כבאות.

סתיו שפיר: זאת עכשיו המגמה הממשלתית - לקצץ בכבאות, אחרי השריפות שהיו רק בחודש האחרון?

משה גפני: תשובה, תמיר.

תמיר כהן: דבר ראשון, לגבי רזרבות - אין כאלה חוץ ממה שציינתי.

סתיו שפיר: אבל לא סיימתי.

סתיו שפיר: עוד אחד – מענקי בינוי ושיכון.

סתיו שפיר: גם שם אתם מקצצים 60 מיליון שיכון.

סתיו שפיר: זה מענקים של בינוי ושיכון.

משה גפני: הבנו.

משה גפני: בבקשה.

תמיר כהן: אחזור שוב – לא מדובר פה בהחלטה רוחבית; מדובר פה ברזרבות, שאם הן לא נלקחות לשימושי המשרדים השונים, הן נלקחות לשימושים הרוחביים, שלא היו ידועים בעת הנחת התקציב.

תמיר כהן: למען הסדר הטוב, לא תמיד המקורות הללו הולכים למשרד הביטחון.

תמיר כהן: למשל, בשנת 2011 סכום של כ-1.7 מיליארד שקל של הרזרבות לעמידה במסגרות הפיסקליות, צה"ל יישם את ועדת טרכטנברג – מה שנקרא דוח הוועדה לשינוי כלכלי-חברתי.

תמיר כהן: הכסף הזה הועבר לגנים, לחוק חינוך של ילדים בגילאי 3, 4 לטובת מס הכנסה שלילי.

תמיר כהן: ב-2007 הועבר לניצולי שואה בהתאם לדוח דורנר.

תמיר כהן: כל פעם הכסף הזה מועבר- - -

סתיו שפיר: אתה לא צריך להגן פה על משרד הביטחון.

סתיו שפיר: אנחנו בעד משרד הביטחון.

סתיו שפיר: אני אומרת פה משהו אחר – גפני, צריכים להיות פה הנציגים של משרד השיכון.

סתיו שפיר: צריכים להיות פה הנציגים של חוק חיילים משוחררים, גפני; של כבאות, כדי שהם יסבירו לנו איך ייתכן שהם לא הצליחו להשתמש במה שאתם קוראים לו רזרבות.

משה גפני: אבל זה הנושא של הרזרבה.

סתיו שפיר: אבל שיהיו פה הנציגים.

סתיו שפיר: הם לא יכולים להשתמש ברזרבות.

משה גפני: אני לא יודע איזה נציגים שיהיו פה.

משה גפני: אם לא יהיה רוב, זה בלאו הכי לא יעבור.

סתיו שפיר: של כבאות, של שיכון ושל החיילים.

סתיו שפיר: הם יגידו לך שלא נותנים להם להשתמש ברזרבה.

משה גפני: בצלאל, אתה יכול לומר לי מה אתה הולך לעשות?

בצלאל סמוטריץ': פעם הייתי נגדך?

תמיר כהן: תקציב המשרד לחיילים משוחררים יוצא מתוקף חוק.

תמיר כהן: הפנייה הזו, כמו יתר הפניות, קרו בהתאם לבקשת המשרד לחיילים משוחררים.

משה גפני: מי בעד אישור הפניות – ירים את ידו.

משה גפני: מי נגד?

איתן ברושי: בתנאי שההערה תצטרף לפרוטוקול.

סתיו שפיר: גפני, הבטחת שיהיו פה נציגים של המשרדים.

סתיו שפיר: אין פה נציגים שנותנים תשובות.

סתיו שפיר: בעד אישור הפניות – רוב פניות מס' 238-235, 253-232 אושרו.

משה גפני: הפניות אושרו.

סתיו שפיר: רביזיה.

משה גפני: בבקשה.

אורן אסף חזן: בשביל השקט הנפשי שלי – כשאמרתי שאנחנו לא פיונים פה, התכוונתי לזה.

אורן אסף חזן: אדוני למד את החומר.

אורן אסף חזן: אולי אני לא יודע בדיוק.

משה גפני: זה לא המקרה, תאמין לי.

משה גפני: יש דברים שבאמת אסור להיות פיונים.

משה גפני: בבקשה.

רחל עזריה: כבוד היו"ר, אני רוצה לשאול.

רחל עזריה: יש פה מין דרמה שמתחוללת בחדר סביב הנגשת מבני ציבור, שהועברה בקשה, והגיעה נציגות של המשרד, ועכשיו אומרים שלא ידונו.

משה גפני: אם אמרו לה, לא יהיה דיון.

משה גפני: אל תתערבי בזה.

משה גפני: לא יפה שאת תהיי הטובה ואני אהיה הרע.

משה גפני: זה גם לא חברי.

רחל עזריה: אני מבקשת לשאול.

רחל עזריה: תסביר.

משה גפני: הסברתי בהתחלה, אמרתי את זה.

משה גפני: בלאו הכי אין לנו הרבה זמן, כי עוד מעט יש מליאה.

רחל עזריה: אתה יכול לבקש רשות.

משה גפני: אני לא הולך לבקש רשות.

משה גפני: אמרתי שהישיבה הזאת תהיה עד 15:00.

משה גפני: לא ידעתי שעכשיו יתנהל כזה דיון מעמיק.

משה גפני: פניות מס' 256-255 עמוד 58.

משה גפני: פניות 255 עד 256.

משה גפני: תיירות.

<קרן שפר: הפנייה נועדה להעביר סכום של 3,704 אלפי ₪ להוצאה, ו-1,895 אלפי ₪ בהרשאה להתחייב, ולבצע הסטות פנימיות בתקציב המשרד; בין השאר, לתגבר הוצאות תפעול ואחזקה ותקצוב פרויקט מערך דיגיטלי לתייר, ותגבור תקציב השיווק של המשרד; בעיקר בשיווק בחו"ל.

משה גפני: שאלות?

משה גפני: בבקשה.

סתיו שפיר: אתם מדברים פה על הכשרות ועל דברים מהסוג הזה.

סתיו שפיר: מול אילו חברות ייעוץ וחברות חיצוניות, כולל בפרסום ובשיווק, אתם מעבירים את הכספים האלה?

<קרן שפר: עיקר הפעילות שלנו בשיווק בחו"ל זה קמפיינים שאנחנו מבצעים דרך הלפ"מ – עובר בעיקר ללפ"מ, ואנחנו עכשיו התחלנו פעילות מכר, כלומר אנחנו עושים הסכמים עם חברות כמו טריפ אדוויזר ואקספדיה, שימכרו את ישראל – נמכרו כבר חבילות של ישראל, כלומר לא רק צד של תדמית אלא גם צד של מכר.

<קרן שפר: זו פעילות חדשה שיצרנו השנה במטרה להגדיל את מספר התיירים.

אורן אסף חזן: אולי בהנחה שנצביע ונאשר את זה, תיקחו חלק מהתקציב כדי לרענן קצת את השורות?

אורן אסף חזן: כי יש ניתוק מוחלט בין מי שמנהל את זה היום ואיך שהוא מתנהל והתדמית וההסברה העולמית לבין הדור החדש שלא מבין את השפה שהיום קיימת?

<קרן שפר: אני לא יודעת אם ראית את הקמפיין- - - אנחנו מוכרים את ירושלים ותל-אביב ביחד.

<קרן שפר: יצרנו עכשיו אפליקציה תיירותית לתיירים.

<קרן שפר: זה חלק מהמערך הדיגיטלי לנייר.

<קרן שפר: היום הקמפיינים מנוהלים אחרת.

אורן אסף חזן: הם תקועים עשרים שנים לפחות לאחור.

אורן אסף חזן: אני אומר את זה מהלב.

אורן אסף חזן: אם מעבירים כסף, נעביר את זה למקום טוב.

אורן אסף חזן: אני מדבר ברצינות.

אורן אסף חזן: זה לא הכול פוליטיקה.

<קרן שפר: איזה פוליטיקה?

אורן אסף חזן: אני אומר, להפך.

<קרן שפר: אשמח לשמע הצעות.

אורן אסף חזן: אבוא בוודאי.

אורן אסף חזן: אבוא אפילו עם סתיו.

אורן אסף חזן: נבוא להציע הצעות ביחד.

אורן אסף חזן: יש תלונות לנושא הזה, סתיו?

סתיו שפיר: אני לא קיבלתי תשובה מלאה על חברות הייעוץ.

סתיו שפיר: מה הקשר לתדמור, שאתם מזכירים?

<קרן שפר: תדמור זה משהו אחר.

<קרן שפר: יש בית הספר לקולינריה, תדמור.

<קרן שפר: היא נקלעה לחובות.

<קרן שפר: זה יגיע גם לפתחכם פה בוועדת הכספים, שאישרתם את פירוק תדמור.

<קרן שפר: בעצם עכשיו יוצאים למכרז לבחירת זכיין שיציל את בית הספר.

<קרן שפר: צריך גם לתת לו קורסים מקצועיים.

<קרן שפר: זה חלק מההסכם, אז פה אנחנו מתקצבים בהרשאה להתחייב, כדי שאפשר יהיה להתחייב להסכם עם משרד הכלכלה ומשרד האוצר לקדם את המהלך הזה.

<קרן שפר: צריך לתקצב בהרשאה להתחייב את הקורסים.

<קרן שפר: מחויבים במימון של עד אלף שעות קורסים בשנה.

אורן אסף חזן: אבל זה היה תנאי, שנבוא לתת תדרוך, איך לעבוד – סרטי התדמית והקמפיינים.

<קרן שפר: נשמח לקבל.

אורן אסף חזן: אני אבוא.

אורן אסף חזן: את יכולה להשאיר לנו פה כרטיס ביקור?

אורן אסף חזן: שנדע למי לפנות.

משה גפני: 255 עד 256.

משה גפני: מי בעד אישור הפנייה – ירים את ידו.

משה גפני: מי נגד?

משה גפני: מי נמנע?

משה גפני: בעד אישור הפניות – 4

משה גפני: נמנעים – 1

משה גפני: הפניות אושרו.

משה גפני: פניות מס' 307-306

משה גפני: מענקי בינוי ושיכון.

משה גפני: בבקשה.

<יובל טלר חסון: יובל טלר חסון, רפרנט שיכון באגף תקציבים.

סתיו שפיר: זה לא הגיע מראש, גפני.

סתיו שפיר: לא קיבלנו את זה מראש.

<יובל טלר חסון: הפנייה נועדה לתקצוב בהרשאה להתחייב בסך של 25 מיליון שקלים, וכן תקצוב הוצאה בסך 700,000 שקל, וביצוע התאמות לתקציב המשרד – - - - הרשאה להתחייב לטובת המשך התקשרות לניהול פעילות חברות הסיוע שמספקות את הסיוע עבור משרד הבינוי והשיכון.

<יובל טלר חסון: בנוסף, תקצוב הוצאה בסך כ-146 מיליון ₪ לטובת מימון הסיוע בשכר דירה בהתאם לביצוע בפועל, כפי שנאמר פה בדיונים קודמים בוועדת הכספים, וכן העברת 700,000 שקל מתקציב המשרד לשוויון חברתי לטובת השתתפות בתוכנית כאן גרים, ותמרוץ מגורים משותפים של סטודנטים ואוכלוסיות קשישים.

משה גפני: יש לי מספר שאלות על זה, ברשותך.

סתיו שפיר: קודם כל, אתם עושים פה קיצוץ של 32 מיליון שקלים בסיוע למחוסרי דירה.

סתיו שפיר: גם להוסיף – אין שום דברי הסבר על הדבר הזה.

אורן אסף חזן: לאן הכסף הזה הולך?

<יובל טלר חסון: מדובר פה על העברה בתוך הסעיף.

<יובל טלר חסון: הביצוע בפועל, לקראת סוף השנה, בסיוע לרכישת דיור, היה סיוע נמוך מהצפוי.

<יובל טלר חסון: לעומת זאת, הסיוע בשכר דירה היה סיוע גבוה מהצפוי.

<יובל טלר חסון: לכן הכספים- - -

סתיו שפיר: סליחה, אורן, שנייה.

סתיו שפיר: הייתי באמצע.

סתיו שפיר: אני רוצה לעמוד על השאלה שלי.

סתיו שפיר: הסיוע בשכר דירה הוא סיוע שניתן ל-153,000 משפחות שהן זכאיות דיור ציבורי, אבל בגלל שאין דיור ציבורי, נותנים להם סיוע של כמה מאות שקלים בחודש.

<יובל טלר חסון: סיוע בשכר דירה ניתן לאוכלוסיות שעומדות בקריטריונים.

<יובל טלר חסון: שלא עומדות בקריטריונים- - -

סתיו שפיר: אני באמצע, תודה.

סתיו שפיר: אבל אני רוצה את עזרתו של יו"ר הוועדה בעניין הזה.

סתיו שפיר: גפני, אפשר את תשומת לבך לעניין הזה?

סתיו שפיר: כי אני חושבת שהוועדה יכולה לעשות פה חסד עם אנשים.

משה גפני: לא שמעתי.

סתיו שפיר: יש 153,000 משפחות בישראל שמקבלות סיוע.

סתיו שפיר: למעשה, סבסוד של כמה מאות שקלים עלובים בחודש, ושאולי הם יוכלו לקבל דירה.

סתיו שפיר: הסיבה לכך – הקריטריונים המאוד קשוחים לדיור ציבורי, כי אין דירות לדיור ציבורי.

סתיו שפיר: ישבו נציגי משרד השיכון אצלי בוועדה, ואמרו: הכסף שאנחנו מקבלים – 1.7 מיליארד שקלים בשנה – לא מספיק כדי לתת סיוע.

סתיו שפיר: אמרו עוד, חלק מהמשפחות לא משתמשות בסיוע, ולמה – חבר'ה, אני לא יכולה.

סתיו שפיר: זה לא נעים.

סתיו שפיר: אני לא מדברת כשגפני לא מקשיב לי.

סתיו שפיר: אני חושבת שזה נושא שגם לגפני חשוב ממנו, וזה לא מכבד – לא אותי; זה לא מכבד אנשים שאין להם בית.

סתיו שפיר: אותי אתה לא חייב לכבד, אבל אנשים בלי בית בבקשה תכבד.

סתיו שפיר: אני יודעת שאכפת לך מהם.

סתיו שפיר: המשפחות האלה מקבלות מאות שקלים בחודש, ואי-אפשר בפועל להשתמש למימון שכר דירה, כי זה לא מספיק לשכר דירה בשוק הפרטי.

סתיו שפיר: אין להם אפשרות לתת עירבון, הם לא מקבלות דירות.

סתיו שפיר: והכסף חוזר לקופת האוצר.

סתיו שפיר: מה אומר לך פה יובל מהאוצר – הכסף שחזר לקופה, כי הוא לא הספיק למשפחות האלה – אנחנו הולכים להעביר אותו במקום אחר.

סתיו שפיר: הכסף הזה הוא כסף של סיוע לאנשים שאין להם דירה.

סתיו שפיר: נוסף על זה, מהאוצר רוצים לקצץ פה עוד 30 מיליון מכלל סיוע למחוסרי דירה.

סתיו שפיר: זה קיצוץ שכל שנה עושים אותו.

סתיו שפיר: למה?

סתיו שפיר: כי לא תיקנתם את הקריטריונים האלה כל כך הרבה שנים, שאף אחד לא יכול להשתמש גם בסיוע הזה, כלומר מקצצים פה לאנשים החלשים ביותר, כי במכוון לא מאפשרים להם להשתמש בכסף הזה מלכתחילה.

סתיו שפיר: במקום להוסיף כסף שישתמשו בו, רוצים להוריד אותו.

סתיו שפיר: זה בלתי-נתפס.

מיקי לוי: הקריטריונים נקבעו על-ידי משרד השיכון; לא על-ידי משרד האוצר.

מיקי לוי: לכן התקציב הזה הוא תמיד בעודף.

מיקי לוי: אני מנסה להכניס את זה לשורות.

מיקי לוי: התקציב הזה הוא תמיד בעודף כי אף שנה לא ניתן לצפות כמה משפחות יגישו ויעמדו בקריטריונים.

אורן אסף חזן: אם נשארו כל כך הרבה רזרבות, אולי אפשר לקחת לפחות חלק מהכסף, ולחלק לאלה שכן עומדות בקריטריונים, ולתת להם?

מיקי לוי: אין משפחה שעומדת בקריטריונים ולא מקבלת.

סתיו שפיר: זה לא נכון.

סתיו שפיר: אני מצטטת את משרד השיכון – אתה יכול לקרוא את הפרוטוקול - אמר משרד השיכון: אנחנו יודעים שאין לנו מספיק כסף כדי לתת סיוע הגיוני למשפחות האלה שזכאיות לסיוע בשכר דירה.

סתיו שפיר: יותר מזה – אמר משרד השיכון – זה גם החלטות שהחליטו בוועדה למלחמה בעוני, וגם שם אמרנו שאין מספיק כסף בתקציב הזה.

סתיו שפיר: המשפחות לא יכולות להשתמש בו, לכן הוא חוזר לקופת המדינה.

סתיו שפיר: זה דבר שאני קוראת שנה אחר שנה

אורן אסף חזן: שאלה טכנית: למי יש סמכות להחליט אם לחלק, נגיד את הכסף הזה- - -

מיקי לוי: צריך לשבת כוועדה ולשנות את הקריטריונים.

אורן אסף חזן: לא לשנות את הקריטריון; להגדיל את התמלוגים.

אורן אסף חזן: זה בסמכות שלנו?

אורן אסף חזן: מה זאת אומרת?

מיקי לוי: אתה פתאום מחליט לחלק כסף יש מאין?

אורן אסף חזן: למה יש מאין?

אורן אסף חזן: אם נכנסו לתוך קריטריון מסוים X משפחות, במקום לחלק ליותר אנשים, נחלק למי שכבר נכנס יותר כסף.

אורן אסף חזן: מה לא בסדר?

מיקי לוי: 3,570?

מיקי לוי: כמה המקסימום?

מיקי לוי: אתם יודעים?

סתיו שפיר: איפה נציגי משרד השיכון, גפני?

משה גפני: פה.

סתיו שפיר: אז תענה לי בבקשה על שלושה חלקים: קודם כל, בסיוע מיוחד שאתם מקצצים 50 מיליון, סיוע לחסרי דירה - 31 מיליון – שוב, זה דבר עקבי שעושים שנה אחר שנה, ובעיקר בסיפור של סיוע בשכר דירה, שקיצצתם ממנו השבוע 30 מיליון שקלים בהעברה תקציבית אחרת - אתם רוצים לקצץ ממנו עוד.

<יוסי שבת: אענה על השאלות.

<יוסי שבת: קודם כל, לגבי הסיוע בשכר דירה.

<יוסי שבת: הסיוע בשכר דירה לא מקוצץ, כי הוא מופעל לפי קריטריונים, והוא ניתן בהתאם - כל הזכאים מקבלים את הסיוע בשכר דירה.

<יוסי שבת: יש תוספת – יש לך הנתונים של שנה קודמת – יש תוספת מאוד משמעותית, כי יש גידול במספר הזכאים, ויש תוספת סיוע בממתינים לדיור ציבורי, כלומר יש לנו סך הכול תוספת, וכל הזמן יש דיונים בין משרד השיכון למשרד האוצר לגבי תוספת כללית לכל אותם 150 ומשהו אלף שמקבלים את תוספת הסיוע.

<יוסי שבת: פשוט מדובר בהיקפי תקציב מאוד-מאוד משמעותיים.

<יוסי שבת: זה דיון לא פשוט בין המשרדים.

<יוסי שבת: לגבי יתר התקציבים, שאת רואה בהם ירידה - הירידה הזו נובעת- - -

סתיו שפיר: אבל- - -

משה גפני: אני לא מסכים.

משה גפני: מספיק.

משה גפני: תמשיך את התשובות.

סתיו שפיר: אבל לא הבנו.

סתיו שפיר: אתה הבנת?

סתיו שפיר: משפחות שיישארו בלי בית זה משהו שאתה מבין?

משה גפני: הוא לא אמר את זה.

סתיו שפיר: זה מה שקורה פה.

סתיו שפיר: יהיו אלפי משפחות שאין להן בית.

סתיו שפיר: אלפי משפחות שאין להם סיכוי לצאת ממעגל העוני, כי אין להם בית.

אורן אסף חזן: גפני, אני לא נגדך.

אורן אסף חזן: רצה הקב"ה, ונשאר כסף למטרה הנעלה הזאת.

אורן אסף חזן: בוא נעשה משהו טוב יותר עם הכסף.

משה גפני: בסדר.

משה גפני: תשובה.

משה גפני: נשאר כסף אומרים חברי הכנסת סתיו שפיר ואורן חזן, ובאופן מפתיע שניהם שואלים את אותה שאלה.

<יוסי שבת: לגבי כסף שנשאר בסיוע, שנקרא הסיוע המיוחד או סיוע לחסרי דירה – מה שקורה שם - זה מושפע מאוד מהריביות במשק.

<יוסי שבת: במהלך שנת 2016, באופן כללי, היו ריביות מאוד נמוכות, ומעט מאוד אנשים מימשו את הסיוע.

<יוסי שבת: אנחנו רואים בסוף השנה ומעריכים שגם לקראת שנה הבאה יהיה מימוש היקפים משמעותיים הרבה יותר גם בגלל פרויקט מחיר למשתכן וגם בגלל העלייה בריביות.

סתיו שפיר: אני חייבת, גפני, כמה נתונים:

סתיו שפיר: סיוע מיוחד – ב-2013 תקצבתם ב-102 מיליון שקלים.

סתיו שפיר: איכשהו חצי זה לא הצלחתם להשתמש.

סתיו שפיר: 2014 תקצבתם ב-80 מיליון שקלים.

סתיו שפיר: שוב – רק חצי מזה הצלחתם להשתמש.

סתיו שפיר: 2015 – שוב, רק חצי מהשימוש.

סתיו שפיר: כל שנה באורח פלא אתם טועים בחישובים, ומעבירים את הכסף בסוף ליעד אחר.

סתיו שפיר: כל שנה מאז שיש פה היסטוריה תקציבית לסעיף הזה.

סתיו שפיר: אנשים נשארים בלי בית בגלל הכביכול טעויות שלכם.

משה גפני: אני לא רוצה.

משה גפני: מספיק.

משה גפני: הבנו.

משה גפני: מי בעד אישור הפניות – ירים את ידו.

סתיו שפיר: ואתם במשרד השיכון, אתם אמרתם בוועדה למלחמה בעוני שאתם צריכים עוד כסף לסיוע בשכר דירה.

סתיו שפיר: למה אתה לא אומר את זה פה בוועדה?

סתיו שפיר: לא אכפת לכם מהעניים?

משה גפני: מי נגד?

סתיו שפיר: 12% מהזכאים לסיוע בשכר דירה.

סתיו שפיר: ודאי שנגד ורביזיה – 12% מהזכאים לא יכולים להשתמש בסיוע, כי הוא נמוך מדי.

סתיו שפיר: אי-אפשר לשכור דירה ב-300 שקל.

סתיו שפיר: בעד הפניות– רוב

משה גפני: הפניות אושרו.

משה גפני: בבקשה.

סתיו שפיר: יובל, זה מצחיק אותך?

סתיו שפיר: אז למה אתה צוחק?

סתיו שפיר: אותי מעליב שאתם לא נותנים פה תשובות.

סתיו שפיר: אתם יודעים את האמת.

טמיר כהן: רביזיה 193, 195.

טמיר כהן: חלף הזמן.

טמיר כהן: אפשר להצביע.

טמיר כהן: ראש הממשלה, תיירות.

משה גפני: מי בעד אישור הרביזיה – ירים את ידו.

משה גפני: מי נגד?

משה גפני: בעד הרביזיה – 4

משה גפני: הרביזיה לא אושרה.

משה גפני: הרביזיה לא אושרה.

סתיו שפיר: למה?

סתיו שפיר: 4-4.

טמיר כהן: אני לא אסכים לזה.

טמיר כהן: זה הפרעה בניהול הצבעות.

סתיו שפיר: מה הפרעה בזה?

סתיו שפיר: לספור?

טמיר כהן: כן.

טמיר כהן: תספרו נכון.

סתיו שפיר: 4-4.

טמיר כהן: רחל יושבת מאחור.

סתיו שפיר: אני אמורה לאתר ח"כים שיושבים מאחור?

סתיו שפיר: אולי שיצביעו מהחדר השני?

סתיו שפיר: בואי שבי.

סתיו שפיר: תעשו הצבעות שמיות, אם זה כל כך- - -

משה גפני: עודף.

משה גפני: 15-006.

משה גפני: חולק.

משה גפני: מי מסביר?

משה גפני: בבקשה.

תמיר כהן: תמיד כהן, מצבת מקרו.

סתיו שפיר: זה הגיע בלי דפי הסבר בכלל, וברגע האחרון.

משה גפני: בבקשה.

סתיו שפיר: אני יכולה לבקש שוב שהייעוץ המשפטי יגיד מה עמדתו על הדבר הזה?

סתיו שפיר: גם הקודם הגיע בלי דברי הסבר.

משה גפני: היא אומרת שכן.

סתיו שפיר: אפשר לקבל אותם?

משה גפני: בבקשה, תגידי.

שיר שפר: אני חייבת לומר לפרוטוקול, שפנו אליי הרבה משרדים עכשיו.

שיר שפר: שגית ביקשה שרק שבע הפניות שעומדות בנוהל ב-100% יגיעו לפה היום.

משה גפני: בסדר.

משה גפני: אמרה, הודיעה.

סתיו שפיר: לא הבנתי.

סתיו שפיר: היו יותר משבע פניות.

משה גפני: לא.

משה גפני: תכף יהיה.

סתיו שפיר: אז הפניות הבאות לא עומדות בנוהל?

משה גפני: עד עכשיו הכול עומד בנוהל.

משה גפני: תכף תהיה פנייה שלא עומדת בנוהל.

משה גפני: בבקשה, מי מסביר?

תמיר כהן: תמיר כהן, משרד האוצר.

תמיר כהן: הפנייה האמורה נועדה להעברת עודפי מט"ח בסך כ-650 מיליוני ₪, שנוצרו בתקציב הביטחון בשנת 2015 ובשנת התקציב 2016.

תמיר כהן: מקור העודפים, בהתאם לסיכום, בהתאם למזכר ההבנות, ל-MOU, בין ארצות הברית לישראל, מועמד לתקציב הביטחון סיוע דולרי בסך של כ-3.1 מיליארד שקל בשנה.

תמיר כהן: אני מדבר על ההסכם הישן; לא על זה שנחתם קדימה.

תמיר כהן: התקציב האמור מנוהל בארצות הברית, ומשמש רובו לרכש דולרי בארצות הברית, למעט נתח של 0.8 מיליארד שקל.

אורן אסף חזן: מה עם הצוללות?

אורן אסף חזן: גם מרכש דולרי?

תמיר כהן: שנייה.

תמיר כהן: כבור היו"ר, הסיבה העיקרית ליצירת העודפים הוא פער אינהרנטי בין שנת התקציב האמריקאית, שזזה מחודש אוקטובר לחודש אוקטובר, לבין שנת התקציב הישראלית, שנעה מדצמבר לדצמבר.

תמיר כהן: לכן באופן אינהרנטי נוצרים העודפים.

משה גפני: תודה רבה.

משה גפני: מי בעד אישור ההודעה – ירים את ידו.

אורן אסף חזן: לאן זה עובר?

משה גפני: לביטחון.

משה גפני: מי נגד?

משה גפני: בעד ההודעה – רוב

משה גפני: ההודעה אושרה.

משה גפני: פניות מס' 347-337 עד כאן הכול עומד בנהלים.

משה גפני: ביום ראשון בעז"ה הכול יהיה בהתאם למה שסיכמנו.

משה גפני: הבטחתי לחבר הכנסת אחמד טיבי – אם אכן תהיה הסכמה - יש פה שתי העברות: אחת, שנאשר עכשיו, ואחת שנאשר בעז"ה ביום ראשון.

משה גפני: אבל ההעברה שעליה אנחנו מדברים עכשיו – מדובר בדבר פורץ דרך.

משה גפני: דיברו על זה בוועדה.

משה גפני: אני מבקש את ההקשבה.

משה גפני: אני מבקש את ההסכמה של כולם, שאפשר יהיה לאשר לפחות את ההעברה הזאת של מרכזי המחקר.

אחמד טיבי: קודם של התרבות.

משה גפני: לא משנה.

משה גפני: להסביר לכולם.

משה גפני: נאשר רק אחד, ובתנאי שכל חברי הוועדה הנוכחים כאן, יסכימו.

משה גפני: אם לא יסכימו, אני לא יכול להעביר את זה.

משה גפני: אני הבטחתי לאחמד טיבי שאעשה כל מאמץ, לשכנע את חברי הוועדה, כי זה לא עומד בנוהל.

משה גפני: זה צריך להיות ביום ראשון.

משה גפני: אני מאוד מבקש שחברי הוועדה יסכימו, ואז נסביר את הפנייה.

משה גפני: בבקשה.

תמיר כהן: הפנייה התקציבית נועדה להעביר סך של כ-45 מיליוני ₪ במזומן וכ-7 מיליון בהוצאה מותנית בהכנסה לתחומים הבאים, שעיקרם מפורט כדלקמן: אחת, העברה תקציבית בסך של 3 מיליוני ₪ ממשרד החינוך עבור מימון פרויקט זוזו – מפעילים את הגוף – שיתוף פעולה בין משרד החינוך ומשרד התרבות- - -

סתיו שפיר: גפני, הצוות שלך מצלם עכשיו לפייסבוק?

אחמד טיבי: מה שמותר לסתיו, מותר לאחרים.

סתיו שפיר: אולי שהדוברות של הוועדה שוב תוציא טוקבקים שלא היו בתור משהו שלא קרה, בהודעה לעיתונות.

משה גפני: הלאה.

סתיו שפיר: אני בעד, שיצלם.

משה גפני: אני נגד.

משה גפני: את צודקת.

סתיו שפיר: השינוי בעמדתך הפתיע אותי.

משה גפני: רבותיי, אני רוצה לסיים את הסאגה.

תמיר כהן: סך של 4 מיליוני ₪ עבור תגבור- - - במכון וינגייט- - - להתקדמות חקיקת חוק המכון הלאומי לספורט – זאת בהתאם להחלטת ועדת שרים לענייני חקיקה ממאי 2016.

תמיר כהן: העברה של 20 מיליוני ₪ לטובת תמיכה והקמה ושיפוצים של מתקני ספורט בהלימה לתוכנית המתקנים הלאומים לשנים 27-20 שאושרה על-ידי שרת התרבות והספורט, האוצר והטוטו.

תמיר כהן: סך של כ-9 מיליוני ₪ לטובת יישום איגום תקציבי לאור החלטת ממשלה שהתקבלה בדצמבר 2015 על קיום משחקי המכביה ב-2017.

תמיר כהן: סך של חצי מיליון לטובת תוכנית פרחי ספורט.

תמיר כהן: התוכנית היא תוכנית של פעילות ספורט ברשויות המקומיות, להרחיב את בסיס הפירמידה של הספורטאים בני הנוער בישראל.

תמיר כהן: 24.8 מיליוני ₪ לטובת רשות העתיקות.

תמיר כהן: בנוסף, אני חייב לציין לפרוטוקול שבהתאם להנחיית היועץ המשפטי לממשלה 1.

תמיר כהן: 1801 מחודש מרס 2015 בכל הקשור ליישום הסכמים פוליטיים בעלי משמעות תקציבית, כל הסכם שנערך אגב אישור התקציב, חייב להיות מובא לפרוטוקול בפני הוועדה טרם הגשת הבקשה בפני הוועדה.

תמיר כהן: לקראת תקציב 2014-2013 הושג סיכום עם חבר הכנסת אחמד טיבי לטובת העברת תמיכה 3 מיליון ₪ בתרבות הערבית.

תמיר כהן: על אף שהנוהל האמור של הנחיית היועץ לא התקיים דאז, אנחנו עדיין מביאים ואומרים את זה לפרוטוקול פה בבקשה לאישור.

משה גפני: תודה רבה.

משה גפני: אחמד טיבי, בבקשה.

אחמד טיבי: תודה, אדוני.

אחמד טיבי: מדובר בהעברה של 3 מיליון שקל לתרבות הערבית, שסובלת מתת-סיוע ותת-תקצוב שנים רבות.

אחמד טיבי: זה ניסיון לפצות על החסר.

אחמד טיבי: מדובר בתמיכה באומנות ותרבות וספרות ותיאטרון ושירה.

אחמד טיבי: זה נושא שקרוב ללבי, קרוב ללב רבים.

אחמד טיבי: כבר עשינו את זה בעבר.

אחמד טיבי: אני מבקש מהוועדה, לאשר את הבקשה.

מיקי לוי: פה אחד.

אחמד טיבי: אני אעלה אם זה לא יהיה פה אחד.

משה גפני: תודה רבה.

משה גפני: אני רוצה לדעת אם יש מישהו מבין חברי הוועדה, שמתנגד להעברה.

אורן אסף חזן: אני רוצה לדעת על איזה תרבות ערבית מדובר קודם כל.

אורן אסף חזן: באמת.

אחמד טיבי: הסברתי.

אחמד טיבי: משרד התרבות מחליט איפה זה עובר.

אורן אסף חזן: זה בתיאום עם השרה?

מיקי רוזנטל: זה משרד התרבות- - -

סתיו שפיר: היא קוראת את כל היצירות לפני שהיא מעבירה את הכסף?

אחמד טיבי: זה מ-2014.

סתיו שפיר: אני רק רוצה שאלה אחת:

סתיו שפיר: האם הכסף הזה הוא כסף שאתם מתחייבים להכניס לבסיס בהמשך, או רק עכשיו בהעברה?

סתיו שפיר: כל שנה זה יהיה פניות וטיבי יצטרך לבוא ולבקש מהוועדה, במקום שזה יהיה בבסיס.

מיקי לוי: אני בעד.

מיקי לוי: יש לי ריאיון רדיו.

משה גפני: תשובה.

<חביב קטן: חביב, משרד התרבות והספורט.

<חביב קטן: הכסף שהגיע מחבר הכנסת טיבי הוא כתוצאה מסיכומים פוליטיים.

<חביב קטן: אין לו שום קשר למשרד.

<חביב קטן: זה כספים חד-פעמיים שמועברים לא על-ידינו.

אורן אסף חזן: טיבי קיבל כספים קואליציוניים?

אורן אסף חזן: או.

אורן אסף חזן: איפה התקשורת השמאלנית שתזעק?

אורן אסף חזן: איפה הסחטנות?

אורן אסף חזן: שומו שמיים, מי היה מאמין.

אורן אסף חזן: .. ויצאת פראייר – רק 3 מיליון.

אורן אסף חזן: ..

אורן אסף חזן: בוא אני אעשה לך שיעור, איך עושים את זה.

<חביב קטן: - - לקידום התרבות הערבית לשנים 2017 ו-2018, היתוספו לבסיס התקציב סכום של כ-10 מיליון ₪.

אחמד טיבי: נכון.

אחמד טיבי: הבנת מה זה סיכומים פוליטיים?

אחמד טיבי: זה דרישה שלנו להגדיל את התקציב של התרבות הערבית.

אחמד טיבי: הסכמים פוליטיים – אני מתחייב שאם אהיה ראש הממשלה, התקציב של התרבות יגדל פי חמישים.

אחמד טיבי: ..

אורן אסף חזן: אתה יכול להתחייב על מה שתרצה אם תהיה ראש ממשלה, כי זה לא יקרה, אז אתה מרשה לעצמך לפזר התחייבויות.

אורן אסף חזן: מה אכפת לך להגיד?

סתיו שפיר: אני לא אצביע על זה.

אורן אסף חזן: סתיו, תצביעי בעד.

אורן אסף חזן: את לא יכולה להתנגד לתרבות הערבית.

אורן אסף חזן: שתפי פעולה פעם אחת.

משה גפני: יש מישהו שמתנגד להעלות את זה עכשיו?

משה גפני: מי בעד אישור הפניות – ירים את ידו.

משה גפני: מי נגד?

משה גפני: בעד הפניות – פה אחד

משה גפני: הפנייה אושרה פה אחד.

משה גפני: אני סיימתי את ההעברות.

אחמד טיבי: אני רוצה להודות לוועדה.

אחמד טיבי: לקח שנתיים כדי להעביר את ההעברה הזאת, שבאה כתוצאה מתביעה שלנו להגדיל את תקציב התרבות הערבית.

אחמד טיבי: יש בג"ץ, כדי להגדיל את התקציב של התרבות הערבית.

אחמד טיבי: אני מקווה שהתקציב יוגדל ללא הבג"ץ.

אחמד טיבי: האנשים האלה עושים עבודה מצוינת.

אחמד טיבי: אני גאה בהם, ומקווה שנוכל להגדיל או להכפיל את התקציב שלהם, גם אם נצטרך לפעול כאן בוועדה פעם אחר פעם, סתיו, אבל עדיף, כפי שהיא אמרה, שזה יהיה בבסיס התקציב.

אורן אסף חזן: תאמין לי – אם תפעלו רק לטובת הערבים בעלי האזרחות הישראלית, אתה תביא הרבה יותר הישגים.

אורן אסף חזן: תתעסקו בעיקר ולא בטפל.

אורן אסף חזן: יהיה לכם הרבה יותר קל.

אורן אסף חזן: פניות מס' 232-231

משה גפני: לשבת, בבקשה.

משה גפני: לא סגרתי את הישיבה.

משה גפני: אתה רוצה להסביר לי את הפנייה הזאת?

משה גפני: כי אם כולם יסכימו, אצביע, ואם לא, זה יידחה ליום ראשון.

תמיר כהן: הפנייה התקציבית נועדה לתגבור תקציב יחידות הסמך של משרד ראש הממשלה בסך של כ-142 מיליוני ₪.

תמיר כהן: פרטים נוספים יימסרו בוועדה המשותפת.

מיקי רוזנטל: אני אגיד מה זה.

מיקי רוזנטל: לא צריך את הוועדה המשותפת.

מיקי רוזנטל: מדובר בכסף למוסד ולשב"כ.

מיקי רוזנטל: אני לא יכול לומר מהי, אבל היא ראויה בהחלט.

אורן אסף חזן: גם בוועדה המשותפת לא יודעים מהי.

אורן אסף חזן: אני הייתי בוועדה הזאת.

משה גפני: הפנייה הזאת היא פנייה שלא על-פי הנוהל.

משה גפני: היא צריכה לעבור ליום ראשון, אבל כמו שאמר מיקי רוזנטל – אם כולם מסכימים - זו הפנייה האחרונה שאני מביא היום.

משה גפני: מדובר על המוסד והשב"כ.

משה גפני: מדובר בפנייה שכל דחייה שלה גורמת- - -

מיקי רוזנטל: הנושא ספציפית אי-אפשר לדבר עליו, אבל הוא חשוב.

מיקי רוזנטל: לא אגיד מה זה.

מיקי רוזנטל: זה חשוב.

משה גפני: אם כולם מסכימים, אני מצביע עכשיו.

סתיו שפיר: אני רוצה לשאול שאלה.

משה גפני: בבקשה.

סתיו שפיר: אני מקבלת את עמדתו של חברי מיקי, אבל אני רואה שבפנייה הזאת יש קיצוץ של למעלה מ-100 מיליון שקלים בתמיכות וחקלאות, ואני רוצה להבין איך במדינה שבה התמיכות בחקלאות היא מהנמוכות ביותר ב-OECD, אתם עושים עוד קיצוץ בחקלאות עכשיו.

סתיו שפיר: צריך להיות פה נציג משרד החקלאות.

סתיו שפיר: אנחנו חלילה לא רוצים לפגוע בתקציב המשרד, אבל זה לא- - -

משה גפני: תשובה.

משה גפני: אם לא יסתדר, נדחה את זה ליום ראשון.

תמיר כהן: כבוד היו"ר, אבקש לענות.

תמיר כהן: ראשית, יושבת פה נציגת משרד החקלאות.

תמיר כהן: דבר שני, אין פה קיצוץ בתמיכות ואין פה משהו ממה שצוין קודם.

אורן אסף חזן: יש.

סתיו שפיר: למה אתה אומר שאין?

סתיו שפיר: זה כתוב בטבלה.

תמיר כהן: ברשותכם, אסביר.

תמיר כהן: מה שיש פה זה הפחתה של מזומן לפיתוח ההתיישבות, שזו פעילות הרשאתית שעברה ממשרד ראש הממשלה למשרד החקלאות.

תמיר כהן: מכיוון שזו פעילות הרשאתית, ניתנה הרשאה להתחייב, והמזומן נלקח והוקצה לטובת המקור שהוא בא.

איתן ברושי: מה זה גלי מודיעין?

<סיון ינקוביץ': הוא צודק.

<סיון ינקוביץ': אין פגיעה בפעילות.

<סיון ינקוביץ': אני מחזקת את דבריו.

<סיון ינקוביץ': אין הפחתה אמתית של פעילויות של חקלאות.

<סיון ינקוביץ': מדובר בתיקון תקציבים שתוקצבו במקור במזומן, אבל הועברו להיות פעילות הרשאתית בגלל האופי ארוך הטווח שלהם.

<סיון ינקוביץ': תוקצבו בהרשאה במהלך השנה, והתפנה המזומן.

משה גפני: אין שום פגיעה בנושא של פיתוח החקלאות או משהו בחקלאות?

סתיו שפיר: אני רוצה להעיר, כי זה לא נכון.

סתיו שפיר: הנתונים בטבלה שונים.

סתיו שפיר: ברושי, אולי זה יעניין אותך.

סתיו שפיר: ב-2016- -

משה גפני: סתיו, את לא צריכה להתאמץ.

משה גפני: את לא מסכימה?

סתיו שפיר: אני רוצה פירוט.

משה גפני: אז נחכה ליום ראשון.

משה גפני: תודה רבה, הישיבה נעולה.

מיקי רוזנטל: אני מבקש מהוועדה פיצול בסעיפים: את החקלאות בוא נדחה ליום ראשון, ואת הכסף- - -

סתיו שפיר: אני מסכימה לזה.

תמיר כהן: חבר הכנסת רוזנטל, ככל שהמקור לא יאושר, השימוש לא יוכל להיות מאושר.

תמיר כהן: כבוד היו"ר, זו פעילות הרשאתית.

משה גפני: אני מחדש את הישיבה.

משה גפני: אני מבקש לדעת – כולם מסכימים לעניין הזה?

משה גפני: אחרת זה כמו שאמרתי, נדחה ליום ראשון.

סתיו שפיר: אני מסכימה, ומבקש פירוט בכתב על מה שקורה בתמיכות בחקלאות.

משה גפני: בסדר.

מיקי רוזנטל: אבל זה לא נימוס.

מיקי רוזנטל: שיהיה פירוט.

משה גפני: בסדר.

משה גפני: תמיר.

תמיר כהן: צוות חקלאות באגף התקציבים ומשרד החקלאות יעבירו הסבר קצר.

סתיו שפיר: לא קצר.

סתיו שפיר: מאוד מעמיק.

משה גפני: אנחנו לא מבקשים הסבר על הפירוט שזה נמצא בוועדה החסויה, אבל על המקרות אנחנו מבקשים פירוט.

משה גפני: האם יש מישהו שמתנגד להעביר את הכסף הזה, שעליו מדובר?

משה גפני: אין.

משה גפני: פנייה 231 עד 232.

משה גפני: מי בעד אישור הפניות – ירים את ידו.

משה גפני: מי נגד?

משה גפני: בעד הפניות – פה אחד

משה גפני: אושר פה אחד.

משה גפני: תודה רבה, הישיבה נעולה.